text:
25/2011. (V. 18.) NEFMI rendelete a Hátrányos Helyzetű Tanulók Arany János Tehetséggondozó Programjának, a Hátrányos Helyzetű Tanulók Arany János Kollégiumi Programjának és a Halmozottan Hátrányos Helyzetű Tanulók Arany János Kollégiumi-Szakiskolai Programjának támogatása igénylésének, döntési rendszerének, folyósításának, elszámolásának és ellenőrzésének részletes szabályairól.
A Magyar Köztársaság 2011. évi költségvetéséről szóló 2010. évi CLXIX. törvény 5. mellékletének 11. pont c) alpontjában kapott
felhatalmazás alapján, az egyes miniszterek, valamint a Miniszterelnökséget vezető államtitkár feladat- és hatásköréről szóló
212/2010. (VII. 1.) Korm. rendelet 41. § i) pontja szerinti feladatkörömben eljárva – az egyes miniszterek, valamint a
Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 37. § p) pontjában
meghatározott feladatkörében eljáró belügyminiszter, valamint az egyes miniszterek, valamint a Miniszterelnökséget vezető
államtitkár feladat- és hatásköréről szóló 212/2010. (VII. 1.) Korm. rendelet 73. § b) pontjában meghatározott feladatkörében eljáró
nemzetgazdasági miniszter egyetértésével – a következőket rendelem el:
1. A Hátrányos Helyzetű Tanulók Arany János Tehetséggondozó Programjának támogatása
1. § (1) A Hátrányos Helyzetű Tanulók Arany János Tehetséggondozó Programjához támogatást (a továbbiakban:
programtámogatás) igényelhetnek a Magyar Köztársaság 2011. évi költségvetéséről szóló 2010. évi CLXIX. törvény
(a továbbiakban: költségvetési törvény)
a) 13. § (1) bekezdése szerinti központi költségvetési szervként működő felsőoktatási intézmények (a továbbiakban:
központi költségvetési szervként működő felsőoktatási intézmény),
b) 35. § (1) bekezdésében meghatározott helyi önkormányzatok, települési és területi kisebbségi önkormányzatok
és többcélú kistérségi társulások (a továbbiakban együtt: önkormányzati fenntartó), valamint
c) 42. § (1) bekezdés a) pontjában meghatározott közoktatási feladatot ellátó nem állami intézmények fenntartói
(a továbbiakban: közoktatási feladatot ellátó nem állami intézmény fenntartója)
[az a)–c) pont a továbbiakban együtt: igénylő], ha az általuk fenntartott középiskola, középiskolai kollégium vagy
kollégiumi intézményegységet is működtető középfokú intézmény (a továbbiakban együtt: intézmény) a 2000. óta
meghirdetett, a nevelési-oktatási intézmények működéséről szóló 11/1994. (VI. 8.) MKM rendelet [a továbbiakban:
11/1994. (VI. 8.) MKM rendelet] 39/I. §-a szerinti intézményi pályázatokon a Hátrányos Helyzetű Tanulók Arany János
Tehetséggondozó Programjának (a továbbiakban: AJTP) megvalósítására jogot szerzett, és a 2010–2011. tanévben
működteti az AJTP-t.
(2) Az igénylő és az általa fenntartott intézmény vállalja, hogy a 11/1994. (VI. 8.) MKM rendelet 39/I. §-ában meghatározott
és a kerettantervek kiadásának és jóváhagyásának rendjéről, valamint egyes oktatási jogszabályok módosításáról
szóló 17/2004. (V. 20.) OM rendelet [a továbbiakban: 17/2004. (V. 20.) OM rendelet] 3. számú mellékletében, továbbá a
Kollégiumi nevelés országos alapprogramjának kiadásáról szóló 46/2001. (XII. 22.) OM rendelet [a továbbiakban:
46/2001. (XII. 22.) OM rendelet] 4. számú mellékletében meghatározott követelmények szerint szervezi meg a tanulók
nevelését, oktatását.
(3) A programtámogatás mértéke
a) az igénylő által fenntartott középiskolára tekintettel legfeljebb 315 000 Ft/fő/év a 2011/2012. tanévben időarányosan
4 hónapra, a 2011. szeptember 1. és 2011. december 31. közötti időszakra,
b) az igénylő által fenntartott középiskolai kollégiumra tekintettel legfeljebb 420 000 Ft/fő/év a 2011/2012. tanévben
időarányosan 4 hónapra, a 2011. január 1. és 2011. december 31. közötti időszakra.
(4) A programtámogatás a 17/2004. (V. 20.) OM rendelet 3. számú mellékletében, valamint a 46/2001. (XII. 22.) OM
rendelet 4. számú mellékletében meghatározott többlet-tevékenységekre, emberi erőforrásokkal kapcsolatos
költségekre, a célcsoport számára biztosított programokra és támogatásokra, eszközbeszerzésre, kiegészítő szakmai
szolgáltatás nyújtására fordítható.
2. § (1) A programtámogatás igénylése érdekében az igénylési dokumentációt 2011. május 27-éig
a) az önkormányzati fenntartó az adatlapok Magyar Államkincstár (a továbbiakban: Kincstár) által üzemeltetett
elektronikus rendszeren keresztül kitöltött és kinyomtatott példányát, egy eredeti példányban a Kincstárnak
az önkormányzati fenntartó székhelye szerint területileg illetékes szervéhez (a továbbiakban: Igazgatóság),
b) a közoktatási feladatot ellátó nem állami intézmény fenntartója és a központi költségvetési szervként működő
felsőoktatási intézmény az adatlapok AJTP honlapjáról (www.ajtp.hu) kinyomtatott példányát, két eredeti
példányban az Oktatáskutató és Fejlesztő Intézet (a továbbiakban: OFI)
részére küldi meg.
(2) Az (1) bekezdés szerinti támogatási igényhez mellékelni kell
a) az 1. mellékletet,
b) a középiskolák számára igényelt programtámogatás esetében a 2. mellékletet, a középiskolai kollégiumok
számára igényelt programtámogatás esetében a 3. mellékletet, valamint
c) a 14. §-ban foglaltak szerinti 10. mellékletet.
(3) Az Igazgatóság az önkormányzati fenntartó által benyújtott támogatási igényt – az öt napos hiánypótlási határidőt
követően – 2011. június 10-éig egy eredeti példányban megküldi az OFI részére. A hiánypótlások elbírálásáról és a nem
továbbított igénylésekről az Igazgatóság 2011. június 10-éig értesíti az önkormányzati fenntartót.
(4) Az OFI a közoktatási feladatot ellátó nem állami intézmény fenntartója, valamint a központi költségvetési szervként
működő felsőoktatási intézmény által benyújtott adatlapokat megvizsgálja és – szükség esetén – öt napos határidővel
hiánypótlásra hívja fel a közoktatási feladatot ellátó nem állami intézményfenntartóját, valamint a központi
költségvetési szervként működő felsőoktatási intézményt.
3. § (1) Az 1. § alapján benyújtott igények támogatásáról 5 fős döntés-előkészítő bizottság tesz javaslatot az oktatásért felelős
miniszternek (a továbbiakban: miniszter) 2011. június 24-éig. A bizottságba a miniszter két főt, az OFI, a Kollégiumi
Szakmai és Érdekvédelmi Szövetség, az Arany János Kollégiumi Program Intézményeinek Egyesülete egy-egy főt
delegál. A döntés-előkészítő bizottság ügyrendjét e rendelet keretei között maga állapítja meg.
(2) A miniszter az 1. §-ban meghatározott feltételeknek megfelelő támogatási igények alapul vételével a
programtámogatás mértékéről a rendelkezésre álló forrásra tekintettel az 1. § (3) bekezdésében meghatározott
keretek között dönt. A miniszter döntését az általa vezetett minisztérium (a továbbiakban: minisztérium) honlapján
2011. július 8-áig közzéteszi. A miniszter döntését az OFI közli az igénylővel.
(3) A programtámogatás utalványozásának feltétele, hogy a programtámogatást elnyert igénylő és az általa fenntartott
intézmény az OFI-val 2011. augusztus 10-éig támogatási szerződést köt.
(4) A (3) bekezdés szerinti önkormányzati fenntartó megnevezését, KSH-azonosítóját és a programtámogatás összegét a
miniszter 2011. augusztus 19-éig utalványozás céljából nyomtatott és elektronikus úton megküldi a helyi
önkormányzatokért felelős miniszter részére. A programtámogatást a helyi önkormányzatokért felelős miniszter
utalványozása alapján a Kincstár a költségvetési törvény 1. melléklet IX. fejezet 5. cím „Központosított előirányzatok”
alatti forrás terhére a 2011. év szeptember havi nettó finanszírozás keretében folyósítja.
2. A Hátrányos Helyzetű Tanulók Arany János Kollégiumi Programjának támogatása
4. § (1) A Hátrányos Helyzetű Tanulók Arany János Kollégiumi Programjában (a továbbiakban: AJKP) részt vevő azon igénylő
részére, amely az általa fenntartott középiskolai kollégium vagy kollégiumi intézményegységet is működtető középfokú
intézmény tizedik-tizenharmadik évfolyamos tanulói után az egyes sajátos közoktatási feladatok támogatása
igénylésének, döntési rendszerének, folyósításának, elszámolásának és ellenőrzésének részletes szabályairól szóló
17/2010. (III. 30.) OKM rendelet alapján támogatásban részesült, a 2010–2011. tanév 2011. január 1-jétől augusztus 31-éig
tartó időszakára kiegészítő támogatást (a továbbiakban: kiegészítő támogatás) igényelhet az 1. melléklet és a 4. melléklet
szerinti adatlapok benyújtásával.
(2) A kiegészítő támogatás mértéke legfeljebb 630 000 Ft/fő/év.
(3) Az önkormányzati fenntartó az adatlapok Kincstár által üzemeltetett elektronikus rendszeren keresztül kitöltött és
kinyomtatott példányát, egy eredeti példányban az Igazgatósághoz, a közoktatási feladatot ellátó nem állami
intézmény fenntartója és a központi költségvetési szervként működő felsőoktatási intézmény az adatlapok AJKP
honlapjáról (www.ajkp.hu) kinyomtatott példányát, két eredeti példányban az OFI részére küldi meg postai úton
2011. május 27-ig.
(4) Az Igazgatóság, illetve az OFI az adatlapokat megvizsgálja és – szükség esetén – öt napos határidővel hiánypótlásra
hívja fel az igénylőt.
(5) A kiegészítő támogatásra jogosult önkormányzati fenntartó megnevezését, KSH azonosítóját és a kiegészítő
támogatás összegét az Igazgatóság 2011. június 10-ig megküldi az OFI részére.
(6) A kiegészítő támogatásra jogosult önkormányzati fenntartó KSH-azonosítóját, megnevezését, a kiegészítő támogatás
összegének adatait, továbbá a kiegészítő támogatásra jogosult, közoktatási feladatot ellátó nem állami intézmény
fenntartója, valamint a központi költségvetési szervként működő felsőoktatási intézmény megnevezését, KSH
azonosítóját és a kiegészítő támogatás összegét az OFI 2011. június 27-éig nyomtatott és elektronikus formában
megküldi a miniszter részére.
(7) A miniszter az önkormányzati fenntartó (6) bekezdés szerinti adatait – ellenőrzés után – utalványozás céljából
2011. július 4-éig továbbítja a helyi önkormányzatokért felelős miniszter részére. A kiegészítő támogatást a helyi
önkormányzatokért felelős miniszter utalványozása alapján a Kincstár a költségvetési törvény 1. melléklet IX. fejezet
5. cím „Központosított előirányzatok” alatti forrás terhére a 2011. év július havi nettó finanszírozás keretében folyósítja.
(8) Az OFI a kiegészítő támogatásra jogosult igénylővel 2011. július 15-éig közli a kiegészítő támogatás összegét.
5. § (1) A Hátrányos Helyzetű Tanulók Arany János Kollégiumi Programjához támogatást (a továbbiakban: kollégiumi
támogatás) igényelhet az AJKP-ban résztvevő igénylő az általa fenntartott középiskolai kollégium vagy kollégiumi
intézményegységet is működtető középfokú intézmény kilencedik–tizenharmadik évfolyamos tanulói után, ha a
középiskolai kollégium vagy kollégiumi intézményegységet is működtető középfokú intézmény az AJKP
megvalósítására a 11/1994. (VI. 8.) MKM rendelet 39/H. §-a szerinti intézményi pályázaton jogot szerzett, a
2010–2011. tanévben működteti az AJKP-t és vállalja, hogy a 11/1994. (VI. 8.) MKM rendelet 39/H. §-ában
meghatározott, a 17/2004. (V. 20.) OM rendelet 3. számú mellékletében, valamint a 46/2001. (XII. 22.) OM rendelet
5. számú mellékletében rögzített követelmények szerint szervezi meg a tanulók nevelését, oktatását.
(2) A kollégiumi támogatás összege legfeljebb 630 000 Ft/fő/év a 2011–2012. tanévben időarányosan 4 hónapra, a
2011. szeptember 1. és 2011. december 31. közötti időszakra.
(3) A kollégiumi támogatás a 17/2004. (V. 20.) OM rendelet 3. számú mellékletében, valamint a 46/2001. (XII. 22.) OM
rendelet 5. számú mellékletében meghatározott többlet-tevékenységekre, emberi erőforrásokkal kapcsolatos
költségekre, a célcsoport számára biztosított programokra és támogatásokra, eszközbeszerzésre, kiegészítő szakmai
szolgáltatás nyújtására fordítható.
6. § (1) A kollégiumi támogatás igénylése érdekében az igénylési dokumentációt
a) az önkormányzati fenntartó az adatlapok Kincstár által üzemeltetett elektronikus rendszeren keresztül kitöltött és
kinyomtatott példányát, egy eredeti példányban az Igazgatósághoz,
b) a közoktatási feladatot ellátó nem állami intézmény fenntartója és a központi költségvetési szervként működő
felsőoktatási intézmény az adatlapok OFI honlapjáról kinyomtatott példányát, két eredeti példányban az OFI
részére
küldi meg postai úton 2011. június 15-éig.
(2) A kollégiumi támogatás igényléséhez mellékelni kell az 1. mellékletet, az 5. mellékletet, a 6. mellékletet és a – 14. §-ban
foglaltak szerinti – 10. mellékletet.
(3) Az Igazgatóság az önkormányzati fenntartó által benyújtott támogatási igényt megvizsgálja és – szükség esetén – öt
napos határidővel hiánypótlásra hívja fel az önkormányzati fenntartót. Az Igazgatóság az adatlapokat a hiánypótlást
követően 2011. június 30-áig egy eredeti példányban megküldi az OFI részére. A hiánypótlás elbírálásáról és a nem
továbbított igénylésről az Igazgatóság 2011. június 30-áig értesíti az önkormányzati fenntartót.
(4) Az OFI a közoktatási feladatot ellátó nem állami intézmény fenntartója, valamint a központi költségvetési szervként
működő felsőoktatási intézmény által benyújtott adatlapokat megvizsgálja és – szükség esetén – öt napos határidővel
hiánypótlásra hívja fel a közoktatási feladatot ellátó nem állami intézmény fenntartóját, valamint a központi
költségvetési szervként működő felsőoktatási intézményt.
7. § (1) Az 5. § alapján benyújtott igények támogatásáról 5 fős döntés-előkészítő bizottság tesz javaslatot a miniszternek
2011. július 8-áig. A bizottságba a miniszter két főt, az OFI, a Kollégiumi Szakmai és Érdekvédelmi Szövetség, az Arany
János Tehetséggondozó Program Intézményeinek Egyesülete egy-egy főt delegál. A döntés-előkészítő bizottság
ügyrendjét e rendelet keretei között maga állapítja meg.
(2) A miniszter az 5. §-ban meghatározott feltételeknek megfelelő támogatási igények alapul vételével a kollégiumi
támogatás mértékéről a rendelkezésre álló forrásra tekintettel az 5. § (2) bekezdésében meghatározott keretek között
dönt.
(3) A kollégiumi támogatásra való jogosultság feltétele az OFI-val a 2010–2011. tanév vonatkozásában kötött
szerződésben foglaltaknak való megfelelés, ideértve a forrás felhasználásáról készített szakmai és pénzügyi
beszámoló, valamint a vállalt feladatok megvalósulásáról készített független monitori jelentés elfogadását.
(4) A miniszter a döntését a minisztérium honlapján 2011. augusztus 8-áig közzéteszi. A miniszter döntését az OFI közli a
fenntartókkal.
(5) A kollégiumi támogatás utalványozásának feltétele, hogy a kollégiumi támogatást elnyert igénylő és az általa
fenntartott intézmény az OFI-val 2011. augusztus 31-éig támogatási szerződést köt.
(6) Az (5) bekezdés szerinti önkormányzati fenntartó megnevezését, KSH-azonosítóját és a kollégiumi támogatás
összegét a miniszter 2011. szeptember 5-éig utalványozás céljából nyomtatott és elektronikus úton megküldi a helyi
önkormányzatokért felelős miniszter részére. A helyi önkormányzatokért felelős miniszter utalványozása alapján a
Kincstár a költségvetési törvény 1. melléklet IX. fejezet 5. cím „Központosított előirányzatok” alatti forrás terhére a
2011. év szeptember havi nettó finanszírozás keretében folyósítja.
8. § (1) Az AJKP-ban részt vevő igénylő az általa fenntartott középiskola kilencedik előkészítő évfolyamos tanulói után
támogatást (a továbbiakban: középiskolai támogatás) igényelhet, ha a középiskola az 5. § (1) bekezdésében
meghatározott középiskolai kollégiummal vagy kollégiumi intézményegységet is működtető középfokú
intézménnyel a 17/2004. (V. 20.) OM rendelet 3. számú melléklete szerinti partneri együttműködésről szóló
megállapodással rendelkezik és vállalja, hogy a 11/1994. (VI. 8.) MKM rendelet 39/H. §-ában és a 17/2004. (V. 20.) OM
rendelet 3. számú mellékletében meghatározott követelmények szerint szervezi meg a tanulók nevelését, oktatását.
(2) A középiskolai támogatás összege legfeljebb 315 000 Ft/fő/év a 2011/2012. tanévben időarányosan 4 hónapra, a
2011. szeptember 1. és 2011. december 31. közötti időszakra.
(3) A középiskolai támogatás a 17/2004. (V. 20.) OM rendeletben meghatározott többlet-tevékenységekre, emberi
erőforrásokkal kapcsolatos költségekre, a célcsoport számára biztosított programokra és támogatásokra,
eszközbeszerzésre, kiegészítő szakmai szolgáltatás nyújtására fordítható.
9. § (1) A középiskolai támogatás igénylése érdekében az igénylési dokumentációt
a) az önkormányzati fenntartó az adatlapok Kincstár által üzemeltetett elektronikus rendszeren keresztül kitöltött és
kinyomtatott példányát, egy eredeti példányban az Igazgatósághoz,
b) a közoktatási feladatot ellátó nem állami intézmény fenntartója és a központi költségvetési szervként működő
felsőoktatási intézmény az adatlapok OFI honlapjáról kinyomtatott példányát, két eredeti példányban az OFI
részére
küldi meg postai úton 2011. június 15-éig.
(2) Az (1) bekezdés szerinti támogatási igényhez mellékelni kell
a) az 1. mellékletet, a 7. mellékletet,
b) az a 8. § (1) bekezdés szerinti megállapodást,
c) a 14. §-ban foglaltak szerinti 10. mellékletet.
(3) Az Igazgatóság az önkormányzati fenntartó által benyújtott támogatási igényt megvizsgálja és – szükség esetén –
öt napos határidővel hiánypótlásra hívja fel az önkormányzati fenntartót. Az Igazgatóság az adatlapokat a hiánypótlást
követően 2011. június 30-áig egy eredeti példányban megküldi az OFI részére. A hiánypótlások elbírálásáról és a nem
továbbított igénylésekről az Igazgatóság 2011. június 30-áig értesíti az önkormányzati fenntartót.
(4) Az OFI a közoktatási feladatot ellátó nem állami intézmény fenntartója, valamint a központi költségvetési szervként
működő felsőoktatási intézmény által benyújtott adatlapokat megvizsgálja és – szükség esetén – öt napos határidővel
hiánypótlásra hívja fel a közoktatási feladatot ellátó nem állami intézmény fenntartóját, valamint a központi
költségvetési szervként működő felsőoktatási intézményt.
10. § (1) A 8. § alapján benyújtott igények támogatásáról 5 fős döntés-előkészítő bizottság 2011. július 8-áig tesz javaslatot a
miniszternek. A bizottságba a miniszter két főt, az OFI, a Kollégiumi Szakmai és Érdekvédelmi Szövetség, és az Arany
János Tehetséggondozó Program Intézményeinek Egyesülete egy-egy főt delegál. A döntés-előkészítő bizottság
ügyrendjét e rendelet keretei között maga állapítja meg.
(2) A miniszter a 8. §-ban meghatározott feltételeknek megfelelő támogatási igények alapul vételével a középiskolai
támogatás mértékéről a rendelkezésre álló forrásra tekintettel a 8. § (2) bekezdésében meghatározott keretek között
dönt.
(3) A miniszter a döntését a minisztérium honlapján 2011. augusztus 8-áig közzéteszi. A miniszter döntését az OFI közli a
fenntartókkal.
(4) A középiskolai támogatás utalványozásának feltétele, hogy a középiskolai támogatást elnyert igénylő és az általa
fenntartott intézmény az OFI-val legkésőbb 2011. augusztus 31-éig szerződést kötnek.
(5) A (4) bekezdés szerinti önkormányzati fenntartók megnevezését, KSH-azonosítóját és a középiskolai támogatás
összegét a miniszter 2011. szeptember 5-éig utalványozás céljából nyomtatott és elektronikus úton megküldi a helyi
önkormányzatokért felelős miniszter részére. A középiskolai támogatást a helyi önkormányzatokért felelős miniszter
utalványozása alapján a Kincstár a költségvetési törvény 1. melléklet IX. fejezet 5. cím „Központosított előirányzatok”
alatti forrás terhére a 2011. év szeptember havi nettó finanszírozás keretében folyósítja.
3. A Halmozottan Hátrányos Helyzetű Tanulók Arany János Kollégiumi-Szakiskolai Programjának
támogatása
11. § (1) A Halmozottan Hátrányos Helyzetű Tanulók Arany János Kollégiumi-Szakiskolai Programjához (a továbbiakban:
AJKSzP) támogatást (a továbbiakban: kollégiumi-szakiskolai programtámogatás) igényelhet az AJKSzP-ben részt vevő
igénylő az általa fenntartott középiskolai kollégiuma, kollégiumi intézményegységet is működtető középfokú
intézmény vagy szakiskola (a továbbiakban együtt: AJKSzP-ben részt vevő intézmény) részére, ha az AJKSzP-ben részt
vevő intézmény a 2007. évben vagy a 2008. évben meghirdetett, a 11/1994. (VI. 8.) MKM rendelet 39/H. §-a szerinti
intézményi pályázaton az AJKSzP működtetésére jogot szerzett, a 2010/2011. tanévben már működtette az AJKSzP-t,
valamint a 9. mellékletben foglalt szándéknyilatkozat aláírásával vállalja, hogy partneri együttműködést valósít meg az
intézményi pályázatok alapján az AJKSzP működtetésére jogosult szakiskolákkal vagy szakiskolai intézményegységet
is működtető középfokú intézményekkel.
(2) Az az igénylő, aki az AJKSzP-ben részt vevő intézményt tart fenn, köteles az AJKSzP-ben részt vevő intézmény alapító
okiratában, valamint az AJKSzP-ben részt vevő intézmény helyi pedagógiai programjában az AJKSzP-t mint a
halmozottan hátrányos helyzetű tanulók esélyegyenlőségét szolgáló tevékenységet szerepeltetni.
(3) A kollégiumi-szakiskolai programtámogatásra való jogosultság feltétele
a) az OFI-val a 2010/2011. tanév vonatkozásában kötött szerződésben foglaltaknak való megfelelés, ideértve a forrás
felhasználásáról készített szakmai és pénzügyi beszámoló, valamint a vállalt feladatok megvalósulásáról készített
független monitori jelentés elfogadását, és
b) az igénylő arra vonatkozó vállalása, hogy az általa fenntartott, az AJKSzP-ba a 2007–2008. és a 2008–2009.
tanévben bekapcsolódott kollégium a 2011–2012. tanév során két alkalommal az AJKSzP-ben résztvevő
intézményben jó eredménnyel alkalmazott pedagógiai gyakorlatok átadása céljából munkakonferenciát szervez,
amelynek keretében hospitálási lehetőséget biztosít a régió érdeklődő kollégiumai számára.
(4) A kollégiumi-szakiskolai programtámogatás
a) az igénylő által fenntartott szakiskolára tekintettel legfeljebb 315 000 Ft/fő/év a 2011–2012. tanévre időarányosan
4 hónapra, a 2011. szeptember 1. és 2011. december 31. közötti időszakra,
b) az igénylő által fenntartott kollégiumra tekintettel legfeljebb 500 000 Ft/fő/év a 2011/2012. tanévre.
(5) A (4) bekezdés b) pontja alapján egy évfolyamon maximálisan 25 fő után vehető igénybe kollégiumi-szakiskolai
programtámogatás.
(6) A kollégiumi-szakiskolai programtámogatás a 46/2001. (XII. 22.) OM rendelet 6. számú mellékletében meghatározott
tevékenységekre, emberi erőforrásokkal kapcsolatos költségekre, a célcsoport számára biztosított programokra és
támogatásokra, eszközbeszerzésre, kiegészítő szakmai szolgáltatás nyújtására fordítható. A 46/2001. (XII. 22.) OM
rendelet 6. számú mellékletében meghatározott kiemelt tevékenységeket a szakiskola és a kollégium egyaránt köteles
megvalósítani.
12. § (1) A kollégiumi-szakiskolai programtámogatás igénylése érdekében az igénylési dokumentációt
a) az önkormányzati fenntartó az adatlapok Kincstár által üzemeltetett elektronikus rendszeren keresztül kitöltött és
kinyomtatott példányát, egy eredeti példányban az Igazgatósághoz,
b) a közoktatási feladatot ellátó nem állami intézmény fenntartója és a központi költségvetési szervként működő
felsőoktatási intézmény az adatlapok OFI honlapjáról kinyomtatott két eredeti példányát az OFI részére
küldi meg postai úton 2011. június 15-éig.
(2) A kollégiumi-szakiskolai programtámogatási igényhez mellékelni kell
a) az 1. mellékletet, a 8. mellékletet és a 9. mellékletet,
b) a szakiskolák által elkészítendő, az érintett kollégium ellenjegyzésével készült, a 2010–2011. tanévről szóló
szöveges elemzést,
c) a 14. §-ban foglaltak szerinti 10. mellékletet.
(3) Az Igazgatóság az önkormányzati fenntartó által benyújtott támogatási igényeket megvizsgálja és – szükség esetén –
öt napos határidővel hiánypótlásra hívja fel az önkormányzati fenntartót. Az Igazgatóság az adatlapokat a hiánypótlást
követően 2011. július 8-áig egy eredeti példányban megküldi az OFI részére. A hiánypótlások elbírálásáról és a nem
továbbított igénylésekről az Igazgatóság 2011. július 8-ig értesíti az önkormányzati fenntartót.
(4) Az OFI a közoktatási feladatot ellátó nem állami intézmény fenntartója, valamint a központi költségvetési szervként
működő felsőoktatási intézmény által benyújtott adatlapokat megvizsgálja és – szükség esetén – öt napos határidővel
hiánypótlásra hívja fel a közoktatási feladatot ellátó nem állami intézmény fenntartóját, valamint a központi
költségvetési szervként működő felsőoktatási intézményt.
13. § (1) A 11. § alapján benyújtott igények támogatásáról 5 fős döntés-előkészítő bizottság tesz javaslatot a miniszternek
2011. július 29-éig. A bizottságba a miniszter két főt az OFI, a Kollégiumi Szakmai és Érdekvédelmi Szövetség, az Arany
János Tehetséggondozó Program Intézményeinek Egyesülete egy-egy főt delegál. A döntés-előkészítő bizottság
ügyrendjét e rendelet keretei között maga állapítja meg.
(2) A miniszter a 11. §-ban meghatározott feltételeknek megfelelő támogatási igények alapul vételével a
kollégiumi-szakiskolai programtámogatás mértékéről a rendelkezésre álló forrásra tekintettel a 11. §
(4)–(5) bekezdésében meghatározott keretek között dönt. A miniszter döntését a minisztérium honlapján
2011. augusztus 19-éig közzéteszi. A miniszter döntését az OFI közli a fenntartókkal.
(3) A kollégiumi-szakiskolai programtámogatás utalványozásának feltétele, hogy a kollégiumi-szakiskolai
programtámogatást elnyert igénylő és az általa fenntartott, az AJKSzP-ben részt vevő intézmény az OFI-val legkésőbb
2011. szeptember 15-éig szerződést köt.
(4) A (3) bekezdés szerinti önkormányzati fenntartó megnevezését, KSH-azonosítóját és a kollégiumi-szakiskolai
programtámogatás összegét a miniszter 2011. szeptember 20-áig utalványozás céljából nyomtatott és elektronikus
formában megküldi a helyi önkormányzatokért felelős miniszter részére. A kollégiumi-szakiskolai programtámogatást
a helyi önkormányzatokért felelős miniszter utalványozása alapján a Kincstár a költségvetési törvény 1. melléklet
IX. fejezet 5. cím „Központosított előirányzatok” alatti forrás terhére a 2011. év október havi nettó finanszírozás
keretében folyósítja.
4. Közös rendelkezések 14. § (1) A támogatási igényhez csatolni kell az igénylő 10. melléklet szerinti nyilatkozatát arról, hogy rendelkezik a
közoktatásról szóló 1993. évi LXXIX. törvény 105. §-ában meghatározott közoktatási esélyegyenlőségi intézkedési
tervvel.
(2) Az (1) bekezdést önkormányzati társulás esetében azzal az eltéréssel kell alkalmazni, hogy a nyilatkozatot a helyi
önkormányzatok társulásairól és együttműködéséről szóló 1997. évi CXXXV. törvényben, valamint a települési
önkormányzatok többcélú kistérségi társulásáról szóló 2004. évi CVII. törvényben az egyes társulási típusoknál
meghatározott döntéshozó szerv vagy személy adja ki.
(3) A közoktatási feladatot ellátó nem állami intézmény fenntartója és a központi költségvetési szervként működő
felsőoktatási intézmény a közoktatási esélyegyenlőségi intézkedési terv hiányában arról nyilatkozik, hogy nevelési
programja vagy pedagógiai programja tartalmazza az esélyegyenlőséget szolgáló intézkedéseket.
15. § (1) A támogatás
a) a közoktatási feladatot ellátó nem állami intézmény fenntartója esetében a költségvetési törvény 1. melléklet
XX. fejezet 20. cím 2. alcím 3. jogcímcsoport Közoktatási célú humánszolgáltatás és kiegészítő támogatás
előirányzat terhére az 1. §-ban, az 5. §-ban és a 8. §-ban foglalt támogatások esetében 2011. szeptember 15-éig, a
4. §-ban foglalt támogatás esetében 2011. június 15-éig, a 11. §-ban foglalt támogatás esetében 2011. október
15-éig,
b) a központi költségvetési szervként működő felsőoktatási intézmény esetében a költségvetési törvény 1. melléklet
XX. fejezet 20. cím 2. alcím 17. jogcímcsoport előirányzat terhére év közben, legkésőbb november 30-áig
kerül folyósításra. (2) Ha az igénylő az igénylési határidőt önhibáján kívül elmulasztotta, önkormányzati fenntartó az Igazgatósághoz,
a közoktatási feladatot ellátó nem állami intézmény fenntartója és a központi költségvetési szervként működő
felsőoktatási intézmény az OFI részére igazolási kérelmet nyújthat be az elmulasztott határidőtől számított öt napon
belül.
(3) Az igazolási kérelemről a (2) bekezdésben meghatározott szerv három napon belül dönt. Az igazolási kérelemmel
együtt az elmulasztott igénylést is pótolni kell. Az igazolási kérelem benyújtására nyitva álló határidő jogvesztő.
(4) A támogatást – az (5) bekezdésben meghatározott eltéréssel – 2011. december 31-éig lehet felhasználni.
(5) A támogatás 2011. december 31-éig kötelezettségvállalással terhelt maradványát 2012. június 30-áig lehet
felhasználni.
(6) A támogatásról a) az önkormányzati fenntartó a 2011. évi költségvetésről szóló beszámolójában a központosított előirányzatok
elszámolásait tartalmazó űrlapon,
b) a közoktatási feladatot ellátó nem állami intézmény fenntartója a 2011. évi támogatásairól történő elszámolása
keretében, a kötött felhasználású támogatások elszámolásait tartalmazó adatlapon,
c) a központi költségvetési szervként működő felsőoktatási intézmény a 2011. évi költségvetésről szóló
beszámolójában a központosított előirányzatok elszámolásait tartalmazó űrlapon
számol el.
(7) A (6) bekezdés szerinti elszámolásban kimutatott adatok valódiságát az igénylőnél, illetve a fenntartása alá tartozó és a
támogatási igénnyel érintett intézményeknél analitikus nyilvántartással és szakmai dokumentációval kell
alátámasztani.
(8) A támogatások az elszámolásnál nem vonhatók össze.
16. § (1) Ha a közoktatási feladatot ellátó nem állami intézmény fenntartója, illetve a központi költségvetési szervként működő
felsőoktatási intézmény a támogatást vagy annak egy részét jogosulatlanul vette igénybe, azt nem megfelelően
használta fel, vagy a támogatások igényléséhez valótlan adatot szolgáltatott, a támogatásról, vagy annak
meghatározott részéről haladéktalanul köteles lemondani, és a támogatást vagy annak meghatározott részét
visszafizetni. A jogosulatlanul igénybe vett támogatást a közoktatási feladatot ellátó nem állami intézmény
fenntartója a székhelye szerint területileg illetékes Igazgatóságon keresztül a minisztérium költségvetési fejezete
részére, a központi költségvetési szervként működő felsőoktatási intézmény közvetlenül a minisztérium költségvetési
fejezete részére fizeti vissza.
(2) A közoktatási feladatot ellátó nem állami intézmény fenntartója, valamint a központi költségvetési szervként működő
felsőoktatási intézmény visszafizetési kötelezettsége esetében a támogatást kamatokkal terhelten kell visszafizetnie.
A kamat mértéke a támogatás jogosulatlan igénybevételét jogerősen megállapító döntés napját magában foglaló
naptári félévet megelőző utolsó napon érvényes jegybanki alapkamat kétszerese.
(3) Ha a közoktatási feladatot ellátó nem állami intézmény fenntartója, valamint a központi költségvetési szervként
működő felsőoktatási intézmény visszafizetési kötelezettségének határidőben nem tesz eleget, a visszafizetési
kötelezettség teljesítésének napjáig további késedelmi kamatot kell fizetnie.
(4) Ha a visszafizetendő támogatás kamattal számított együttes összege, a késedelmi kamat és a jogosulatlan
igénybevétel miatti kamat együttes összege az ezer forintot nem éri el, a közoktatási feladatot ellátó nem állami
intézmény fenntartójának, valamint a központi költségvetési szervként működő felsőoktatási intézménynek nem kell
visszafizetnie.
17. § (1) Ha az igénylő 2011. május 31-éig az általa fenntartott intézmény átszervezésével, fenntartói jogának átadásával,
megszüntetésével összefüggő döntést hoz, az e rendeletben foglaltakat a (2)–(6) bekezdésben meghatározott
eltérésekkel kell alkalmazni.
(2) Az igénylő által fenntartott intézmény jogutód nélküli megszüntetése esetében (ideértve a helyi önkormányzati
fenntartású intézmény fenntartói jogának közoktatási feladatot ellátó nem állami intézmény fenntartója részére
történő átadását, illetve a közoktatási feladatot ellátó nem állami intézmény fenntartói jogának önkormányzati
fenntartó részére történő átadását) a fenntartó az érintett intézmény vonatkozásában nem nyújthat be támogatási
igényt.
(3) Az igénylő által fenntartott intézmény jogutódlással történő megszűnése, illetve átszervezése, fenntartói jogának
átadása esetén a támogatás felhasználása a jogelőd és a jogutód fenntartó írásos megállapodása alapján történik,
ebben az esetben a támogatási igényhez a 11. mellékletet is csatolni kell. A megállapodás igénylő által hitelesített
másolatát az önkormányzati fenntartó az Igazgatósághoz és az OFI-hoz, a közoktatási feladatot ellátó nem állami
intézmény fenntartója és a központi költségvetési szervként működő felsőoktatási intézmény az OFI-hoz köteles
benyújtani legkésőbb a fenntartói döntést követő 15 napon belül.
(4) A kiegészítő támogatás időarányos része az intézmény megszűnéséig a jogelőd, azt követően pedig – feltéve, hogy
a támogatás feltételeinek megfelel – a jogutódot illeti meg.
(5) A helyi önkormányzati fenntartású intézmény fenntartói jogának a közoktatási feladatot ellátó nem állami intézmény
fenntartója részére történő átadása, illetve a közoktatási feladatot ellátó nem állami intézmény fenntartója vagy a
központi költségvetési szervként működő felsőoktatási intézmény fenntartói jogának helyi önkormányzat részére
történő átadása esetén a támogatás a jogelőd részére kerül folyósításra, aki a támogatás időarányos, havonként
folyósított részleteit köteles továbbadni a jogutódnak.
(6) A támogatás felhasználásáról a (2) és (3) bekezdésben meghatározott esetben annak a fenntartónak kell elszámolnia,
aki a támogatást a megállapodás alapján ténylegesen felhasználja.
18. § (1) A pénzeszközök jogszerű felhasználását a Kincstár ellenőrzi. Az ellenőrzésekhez szükséges adatokat a Kincstár írásos
megkeresésére az OFI – a megkeresés az OFI-hoz történő beérkezésétől számított – 10 munkanapon belül köteles a
Kincstárnak átadni.
(2) A támogatás céljának szakmai megvalósulását és a pénzeszközök jogszerű felhasználását az OFI a helyszínen is
jogosult ellenőrizni 2012. december 31-éig. Az OFI a támogatás felhasználásával kapcsolatos adatszolgáltatást és a
helyszíni ellenőrzést – a Kincstár egyidejű értesítése mellett – írásban kezdeményezi.
(3) A támogatást elnyert igénylőtől a támogatás folyósítását követő három évig a támogatás céljának szakmai
megvalósulására vonatkozóan az OFI tájékoztatást kérhet és azt – előzetes egyeztetés alapján – a helyszínen, illetve a
támogatott fenntartókkal kötött szerződés szerinti módon is jogosult ellenőrizni.
(4) A központi költségvetési szervként működő felsőoktatási intézmények e rendelet szerinti pénzeszközök jogszerű
felhasználását a miniszter a helyszínen jogosult ellenőrizni.
19. § Ez a rendelet a kihirdetését követő napon lép hatályba, és 2014. december 31-én hatályát veszti.
Dr. Réthelyi Miklós s. k.,
nemzeti erőforrás miniszter


type: legislation

jurisdiction: Hungary

text:
1043/2018. (II. 13.) Korm. határozata a XI. Miniszterelnökség és a XX. Emberi Erőforrások Minisztériuma költségvetési fejezetek közötti előirányzat-átcsoportosításról.
A Kormány az  államháztartásról szóló 2011. évi CXCV. törvény 33.  § (2)  bekezdésében biztosított jogkörében eljárva a  Dunai
Regatta elnevezésű sportrendezvény megszervezésével felmerülő költségek finanszírozása érdekében a Magyarország 2018. évi
központi költségvetéséről szóló 2017. évi C. törvény (a továbbiakban: Kvtv.) 1. melléklet XI. Miniszterelnökség fejezet, 30. Fejezeti
kezelésű előirányzatok cím, 2. Fejezeti általános tartalék alcím terhére, a Kvtv. 1. melléklet XX. Emberi Erőforrások Minisztériuma
fejezet, 20. Fejezeti kezelésű előirányzatok cím, 23. Sporttevékenység támogatása alcím, 4. Versenysport támogatása
jogcímcsoport javára 80 119 159 forint egyszeri átcsoportosítását rendeli el, az 1. melléklet szerint.
Felelős: nemzetgazdasági miniszter
Miniszterelnökséget vezető miniszter
emberi erőforrások minisztere
Határidő: azonnal Orbán Viktor s. k.,
 miniszterelnök


text:
125/2016. (XI. 29.) ME határozata Magyarország Kormánya és a Koszovói Köztársaság Kormánya közötti pénzügyi együttműködési keretprogram kialakításáról szóló kötött segélyhitel megállapodás létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a külgazdasági és külügyminiszter előterjesztése alapján
 1. egyetértek a  Magyarország Kormánya és a  Koszovói Köztársaság Kormánya közötti pénzügyi együttműködési
keretprogram kialakításáról szóló kötött segélyhitel megállapodás (a továbbiakban: Megállapodás) létrehozásával;
 2. felhatalmazom a külgazdasági és külügyminisztert, hogy a tárgyalásokon részt vevő személyeket kijelölje;
 3. felhatalmazom a  külgazdasági és külügyminisztert vagy az  általa kijelölt személyt, hogy a  tárgyalások
eredményeként előálló szövegtervezetet kézjegyével lássa el;
 4. felhívom a  külgazdasági és külügyminisztert, hogy a  Megállapodás létrehozásához szükséges meghatalmazási
okiratot adja ki;
 5. felhívom a  külgazdasági és külügyminisztert és az  igazságügyi minisztert, hogy a  Megállapodás létrehozását
követően a  Megállapodás szövegének végleges megállapítására való felhatalmazásról szóló határozat tervezetét
haladéktalanul terjessze a Kormány elé.
Orbán Viktor s. k.,
 miniszterelnök


text:
1659/2013. (IX. 20.) Korm. határozata az ENSZ Közgyűlésének 68. ülésszakán való magyar részvételről.
A Kormány
 1. jóváhagyja – a  melléklet szerint – az  ENSZ Közgyűlésének 68. ülésszakán részt vevő magyar küldöttség
tevékenységének irányelveit;
 2. felhatalmazza a  külügyminisztert, hogy az  ENSZ Közgyűlésének 68. ülésszakán részt vevő magyar küldöttség
vezetőjének és tagjainak megbízásáról előterjesztést tegyen Magyarország köztársasági elnökének.
Orbán Viktor s. k.,
 miniszterelnök


text:
485/2016. (XII. 16.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
hozzájárulok Mbatna Bandjang rendkívüli és meghatalmazott nagykövetnek a  Csádi Köztársaság magyarországi
rendkívüli és meghatalmazott nagykövetévé történő kinevezéséhez, moszkvai székhellyel.
Budapest, 2016. november 25. Áder János s. k.,
 köztársasági elnök


text:
6/2010. (IV. 16.) PM tájékoztatója a DIGI Távközlési Szolgáltató Korlátolt Felelősségű Társaság által indított bírósági eljárásokat terhelő illeték utólagos elszámolással történő megfizetésének engedélyezéséről.
Az illetékekről szóló 1990. évi XCIII. törvény (Itv.) 74. § (5) bekezdésében foglalt felhatalmazás alapján a DIGI Távközlési
Szolgáltató Korlátolt Felelősségű Társaságnak (székhely: 1134 Budapest, Váci út 35. 9. emelet, cégjegyzékszám:
01-09-667975, adószám: 12175136-2-41) az általános szabályoktól eltérő illetékfizetési módot engedélyeztem,
melynek alapján a gazdálkodószervezet a tevékenységi körébe tartozó bármely követelés megfizetése iránt 2010.
január 1-jétől kezdeményezett bírósági eljárás illetékét illetékbélyeg helyett, utólagos elszámolással az APEH
Közép-magyarországi Regionális Igazgatóságának illetékbeszedési számlájára pénzzel fizetheti meg. Az engedély
határozott idejű, 1 évre – vagyis 2010. december 31-ig – szól.
Az engedély magánszemély és gazdálkodószervezet (Pp. 396. §) mint adós ellen indított bírósági eljárás illetékére
egyaránt kiterjed. A gazdálkodószervezet az utólagos elszámolás körébe tartozó ügyekben mentesül az eljárás kezdeményezésekor a
bírósági eljárási illeték megfizetése alól és azt utólagos elszámolás alapján az engedély lejártát követő hónap
15. napjáig az APEH Közép-magyarországi Regionális Igazgatóságának illetékbeszedési számlájára fizeti meg.
Ugyanakkor valamennyi ilyen eljárást kezdeményező iraton az e célra rendszeresített gumibélyegzővel a következő
szöveget tünteti fel: „A bírósági (nemperes és peres) eljárást terhelő ....... Ft bírósági eljárási illeték megfizetésére az adópolitikáért felelős
miniszter 16359/5/2009. számú engedélye alapján utólagos elszámolással kerül sor.”
Budapest, 2009. december 29. Dr. Oszkó Péter s. k.,
pénzügyminiszter


text:
1068/2016. (II. 25.) Korm. határozata a Mezőkövesd város területén fekvő földrészletek beruházási célterületté nyilvánításáról.
A Kormány a  termőföld védelméről szóló 2007. évi CXXIX. törvény 11.  § (2) és (3)  bekezdésében foglaltakra
figyelemmel beruházási célterületté nyilvánítja a  Mezőkövesd város területén fekvő, az  ingatlan-nyilvántartás
szerint 017/2 helyrajzi számú földrészlet szántó művelési ágú „a” és „f” alrészleteit, valamint az  ezen alrészletekből
az esetleges telekalakítási eljárások jogerős befejezését követően kialakított földrészleteket.
Orbán Viktor s. k.,
 miniszterelnök


text:
49/2014. (HK 10.) HVKFH szakutasítása NATO egységesítési egyezmény nemzeti bevezetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján,
figyelemmel az egységesítési, szabványosítási tevékenységről és a NATO egységesítési dokumentumok feldolgo
zásáról és végrehajtásáról szóló 102/2008. (HK 19.) HM
utasítás 4. § (2) bekezdés c) és d) pontjára, a következő
szakutasítást adom ki. A szakutasítás hatálya a Honvédelmi Minisztériumra,
a honvédelmi miniszter (a továbbiakban: miniszter) közvetlen alárendeltségébe tartozó szervezetekre, a miniszter
irányítása alá tartozó központi hivatalokra és a Magyar
Honvédség (a továbbiakban: MH) katonai szervezeteire
(a továbbiakban együtt: honvédségi szervezetek) terjed ki.
A STANAG 2586 (EDITION 1) NATO GEOSPATIAL
METADATA PROFILE (NGMP) – NATO
TÉRKÉPÉSZETI METAADAT-KÖVETELMÉNYEK
című NATO egységesítési egyezmény nemzeti bevezetésre kerül a következők szerint:
a) Témafelelős: MH Geoinformációs Szolgálat (a továbbiakban: MH GEOSZ)
b) Témakezelő: MH GEOSZ
c) A bevezetés időpontja: 2014. szeptember 15.
d) A NATO egységesítési egyezmény a szárazföldi had
erőnél és a légierőnél kerüljön bevezetésre. Ez a szakutasítás a közzétételét követő napon lép hatályba.
Dr. Orosz Zoltán altábornagy s. k.,
Honvéd Vezérkar főnök helyettes


text:
2/2006. (MK 94.) ÖTM utasítása az Önkormányzati és Területfejlesztési Minisztérium Szervezeti és Működési Szabályzatának kiadásáról.
Az Önkormányzati és Területfejlesztési Minisztérium szervezetéről, irányítási rendjéről és
működéséről – a miniszterelnök jóváhagyásával – kiadom a következő
1. Az Önkormányzati és Területfejlesztési Minisztérium (a továbbiakban: Minisztérium)
Szervezeti és Működési Szabályzatát (a továbbiakban: Szabályzat) az utasítás melléklete
szerint határozom meg.
2. A minisztériumi hivatali szervezetek ügyrendjüket, a Minisztérium hivatali tevékenységét
segítő szervezetek, a miniszter irányítása alá tartozó önálló szervezetek, továbbá a fővárosi és
megyei közigazgatási hivatalok a szervezeti és működési szabályzatukat ezen utasítás
hatályba lépésétől számított 30 napon belül készítsék el, és jóváhagyásra − a Szabályzatban
meghatározottak szerint – a miniszterhez nyújtsák be.
3. A Szabályzat szerint megalakuló, feladatkör szerint illetékes hivatali szervezeteknek az
utasítás hatálybalépésétől számított 30 napon belül el kell készíteni és be kell nyújtani
jóváhagyásra:
 a) a Minisztérium egységes iratkezelési szabályzatát, irattári tervét és iratmintatárát;
 b) a köztisztviselők jogállásáról szóló 1992. évi XXIII. törvény, valamint a fegyveres
szervek hivatásos állományú tagjainak szolgálati viszonyáról szóló 1996. évi XLIII. törvény
szerint a Szabályzat kötelező tartalmi elemét képező mellékleteket;
 c) államtitokról és a szolgálati titokról szóló 1995. évi LXV. törvény 6. § (3) bekezdése
alapján készült mellékletet;
 d) a felügyelet és az ellenőrzés rendjét tartalmazó mellékletet;
 e) az államháztartásról szóló 1992. évi XXXVIII. törvény és az államháztartás működési
rendjéről szóló 217/1998. (XII. 30.) Korm. rendelet alapján készült mellékleteket;
 f) a Minisztérium két- és többoldalú nemzetközi kapcsolatainak rendjéről szóló mellékletet;
 g) a polgári jogi és támogatási szerződések megkötésének rendjét szabályozó mellékletet;
 h) a Nemzeti Fejlesztési Tervvel kapcsolatos feladatok végrehajtásának rendjét szabályozó
mellékletet.
 4. Ez az utasítás 2006. augusztus 1-jén lép hatályba. Ezzel egyidejűleg hatályát veszti:
2006/94. szám M A G Y A R  K Ö Z L Ö N Y 7495

 a) a Belügyminisztérium Szervezeti és Működési Szabályzatának kiadásáról szóló 29/2002.
(BK 21.) utasítás – annak 2-15. függelékei kivételével – és az azt módosító 36/2005. (BK
21.), továbbá 5/2006. (BK 4.) BM utasítás;
 b) a Gyermek, Ifjúsági és Sportminisztérium Szervezeti és Működési Szabályzatáról szóló
7/2003. (V. 31.) GyISM utasítás;
 c) a Nemzeti Sporthivatal Szervezeti és Működési Szabályzatáról szóló 1/2005. (SÉ 1.)
NSH utasítás;
 d) a Magyar Turisztikai Hivatal Szervezeti és Működési Szabályzatáról szóló 3/2005.,
továbbá az azt módosító 4/2006. MTH Elnöki Utasítás;
 e) az Országos Lakás- és Építésügyi Hivatal Szervezeti és Működési szabályzatának
jóváhagyásáról kiadott 10/2005. (XII. 7.) TNM utasítás;
 f) az Országos Területfejlesztési Hivatal Szervezeti és Működési Szabályzatáról kiadott
1/2005. (IV. 29.) MTRFH Elnöki Utasítás.
Dr. Lamperth Mónika s. k.,
önkormányzati és területfejlesztési miniszter


text:
1/2010. (I. 15.) MeHVM utasítása a Miniszterelnöki Hivatal Cafeteriaszabályzatának kiadásáról.
A cafeteriajuttatások rendszerének célja a Miniszterelnöki Hivatalban dolgozó munkatársak részére, egységes elvek
alapján szabályozott, az egyéni igényekhez igazodó jóléti juttatások biztosítása.
A Miniszterelnöki Hivatal (a továbbiakban: Hivatal) Cafeteriaszabályzatát (a továbbiakban: szabályzat) a köztisztviselők
jogállásáról szóló 1992. évi XXIII. törvény (a továbbiakban: Ktv.) 49/F. §-a, valamint a köztisztviselők
cafeteriajuttatásának részletes szabályairól szóló 305/2009. (XII. 23.) Korm. rendelet (a továbbiakban:
kormányrendelet) alapján a személyi jövedelemadóról szóló 1995. évi CXVII. törvény (a továbbiakban: szja-törvény)
rendelkezéseire is figyelemmel a következők szerint állapítom meg.
I. fejezet
BEVEZETŐ RENDELKEZÉSEK A szabályzat hatálya 1. § (1) A szabályzat hatálya kiterjed a Hivatallal
a) állami vezetői szolgálati jogviszonyban álló vezetők; b) közszolgálati jogviszonyban álló köztisztviselők és ügykezelők;
c) munkaviszonyban álló munkavállalók (a továbbiakban együtt: munkatárs) körére.
(2) Az uniós forrásból finanszírozott, határozott idejű jogviszony keretében foglalkoztatott munkatárs abban az esetben
jogosult cafeteriajuttatásokra, amennyiben annak költségeit a finanszírozó a Hivatal részére megtéríti. Nem jogosult
cafeteriajuttatásokra a Ktv. 49/F. § (2) bekezdése értelmében a tartós külszolgálaton lévő, illetve nemzeti szakértőként
foglalkoztatott köztisztviselő. (3) A cafeteriajuttatások éves keretösszegének (a továbbiakban: cafeteriakeret) 30%-a illeti meg a prémiumévek
programról és a különleges foglalkoztatási állományról szóló 2004. évi CXXII. törvény alapján a prémiumévek
programban foglalkoztatott, valamint a különleges foglalkoztatási állományba helyezett munkatársakat.
(4) A cafeteriajuttatások rendszere – a kormányrendeletben meghatározottak szerint – a következő, a munkatársak által
választható béren kívüli juttatásokat tartalmazza: a) helyi utazási bérlet,
b) üdülési hozzájárulás, c) melegétkezési hozzájárulás, d) internethasználat támogatása,
e) magán-nyugdíjpénztári tagdíj-kiegészítés, f) önkéntes kölcsönös nyugdíjpénztári hozzájárulás,
g) önkéntes kölcsönös egészségpénztári, önsegélyező pénztári hozzájárulás, h) iskolakezdési támogatás,
i) lakásbérleti támogatás, j) művelődési intézményi szolgáltatás, k) ajándékutalvány,
l) biztosítás, m) lakáscélú munkáltatói támogatás, n) iskolarendszerű képzés támogatása,
o) nyelvi képzés támogatása. Általános szabályok 2. § (1) Az egyes munkatársakat megillető cafeteriakeret a helyi utazási bérletre vonatkozó nyilatkozattételt megelőzően, de
legkésőbb tárgyév január 5-ig miniszteri utasításban, minden munkatárs számára – ezer forintra kerekítve –
egységesen kerül meghatározásra. (2) A Hivatal tekintetében a cafeteriakeret egy naptári évben, a szabályzatban meghatározott juttatási formák
igénybevételére használható fel. A cafeteriakeret biztosítja a fedezetet az egyes juttatásokhoz kapcsolódó, a Hivatalt
terhelő közterhek (adó + járulék) megfizetésére is. (3) Nem jogosult cafeteriajuttatásokra a munkatárs azon időtartam vonatkozásában, amelyre illetményre vagy
átlagkeresetre nem jogosult, feltéve, hogy a távollét időtartama meghaladja a 30 napot.
(4) A cafeteriakeret, ezer forintra kerekített időarányos részére jogosult
a) a határozott idejű kinevezéssel, munkaszerződéssel rendelkező munkatárs, illetve
b) azon munkatárs, akinek a Hivatalnál fennálló jogviszonya év közben keletkezik vagy szűnik meg.
(5) A választható elemeket tartalmazó, nyilatkozattételt lehetővé tevő programot a Pénzügyi és Számviteli Főosztály
legkésőbb tárgyév január 13-áig teszi elérhetővé – elektronikus úton – a munkatársak részére. A cafeteriakeret és a
választható juttatások ismeretében a munkatárs igény szerint választ, figyelemmel az egyes juttatásoknál ismertetett
jogszabályi korlátozásokra. A választás során az egyes cafeteriaelemeket úgy kell figyelembe venni, hogy a
nyilatkozattételt követően maradványösszeg ne képződjön. A választás során figyelemmel kell lenni arra is, hogy a
melegétkezési hozzájárulást, az internethasználat támogatását, a magánnyugdíj-pénztári tagdíj-kiegészítést, az
önkéntes kölcsönös nyugdíjpénztári hozzájárulást, valamint az önkéntes kölcsönös egészségpénztári, önsegélyező
pénztári hozzájárulást a munkatárs csak teljes évre, havi egyenlő összegben veheti igénybe.
(6) Az egyes cafeteriaelemeket a munkatárs az szja-törvényben meghatározott kedvezményes (25%-os) adókulccsal
adózó összeg felett is igénybe veheti – amennyiben erre az szja-törvény lehetőséget ad – 95,58% munkáltatót terhelő
közteher megfizetése mellett, amely a munkatárs éves cafeteriakeretét csökkenti.
(7) Amennyiben a munkatárs a nyilatkozattételét követően más juttatótól is ugyanazon a jogcímen részesül juttatásban, a
másik juttató felé van bejelentési kötelezettsége a Hivataltól igénybe vett támogatás tekintetében.
(8) A munkatárs a nyilatkozatát elektronikusan tölti ki. A kitöltött és kinyomtatott nyilatkozat egy példányát tárgyév
január 15-ig a Pénzügyi és Számviteli Főosztályra aláírva kell eljuttatni, melyhez csatolni kell a választott juttatási
formákhoz tartozó dokumentumokat az egyes juttatásoknál meghatározottak szerint. Amennyiben a munkatárs a
nyilatkozattételt önhibájából elmulasztja, melegétkezési utalványra jogosult, cafeteriakeretének mértékéig.
(9) Hiányosan előterjesztett nyilatkozat esetében a munkatársat a Pénzügyi és Számviteli Főosztály hiánypótlásra hívja fel.
Amennyiben a hiánypótlási kötelezettségnek a felhívás kézhezvételét követő 15 napon belül nem tesz eleget,
nyilatkozatát a rendelkezésre álló adatok alapján kell figyelembe venni. Amennyiben a hiány olyan természetű, hogy
pótlása nélkül a nyilatkozat egyetlen eleme sem vehető figyelembe, úgy kell eljárni, mintha a nyilatkozattételt
elmulasztotta volna. (10) A munkatárs a nyilatkozatban foglaltak módosítására a részére megállapított, és a módosítás időpontjáig fel nem
használt keretösszeg erejéig évente egy alkalommal, tárgyév november 30-ig jogosult. A módosítást a munkatárs a
Pénzügyi és Számviteli Főosztály vezetőjének címzett írásbeli bejelentéssel kezdeményezheti. A módosítás
végrehajthatóságáról a Pénzügyi és Számviteli Főosztály tájékoztatja a munkatársat.
(11) A (10) bekezdésben, továbbá a 7. § (3) bekezdésében megjelölteken túl további változtatásra nincs lehetőség. Ettől
eltérni csak kivételesen indokolt esetben a Pénzügyi és Számviteli Főosztály vezetőjének javaslata alapján az
igazgatási szakállamtitkár engedélyével lehet. (12) A tárgyévben fel nem használt cafeteriakeret nem vihető át a következő évre. Amennyiben az engedélyezett éves
egyszeri módosítást követően maradványösszeg képződik, a munkatárs annak kifizetési módjáról tárgyév november
30-ig írásban köteles nyilatkozni. A cafeteriakeretből megmaradt, ezer forint alatti összeget a munkatárs nem veheti
igénybe. Nyilatkozat hiányában melegétkezési jegyre jogosult. (13) A munkatárs köteles a Pénzügyi és Számviteli Főosztálynak írásban haladéktalanul bejelenteni, ha a
cafeteriajuttatásokra való jogosultsága év közben bármilyen okból módosul.
(14) A Hivatallal év közben jogviszonyt létesítő, valamint a tartós távollétről visszatérő munkatársat a Személyügyi, Jogi
Képviseleti és Biztonsági Főosztály tájékoztatja a rendelkezésére álló cafeteriakeretről, valamint a szabályzat alapján
választható juttatásokról, és haladéktalanul értesíti a Pénzügyi és Számviteli Főosztályt, ahol a nyilatkozattételt
lehetővé tevő programot elérhetővé teszik az érintett munkatárs számára. A munkatárs a nyilatkozattételi
kötelezettségét foglalkoztatása megkezdését követő 10 napon belül köteles teljesíteni, és aláírt nyilatkozatát eljuttatni
a Pénzügyi és Számviteli Főosztályra. (15) Ha a munkatárs jogviszonya, illetve jogosultsága év közben megszűnik, köteles a részére nyújtott cafeteriajuttatások
– Pénzügyi és Számviteli Főosztály által meghatározott – időarányos részét a Hivatalnak visszafizetni. Ha a
köztisztviselőt év közben áthelyezik, a cafeteriajuttatásokra az egyes munkáltatóknál időarányosan jogosult.
Amennyiben a köztisztviselő a korábbi munkáltatónál az időarányos részt meghaladó értékű cafeteriajuttatást vett
igénybe, visszafizetési kötelezettség nem terheli, azonban az időarányos részt meghaladó mértékkel az új
munkáltatónál igénybe vehető cafeteriajuttatás értékét csökkenteni kell. A juttatás elszámolásakor figyelembe kell
venni a szerv által már megrendelt utalványok összegét is. Igénybe vett juttatásnak kell tekinteni a
magán-nyugdíjpénztári tagdíj-kiegészítés, az egyes önkéntes kölcsönös pénztári hozzájárulások tárgyhavi összegét.
(16) A visszafizetés módja elsősorban a munkatársat megillető járandóságokból történő levonás. Amennyiben ez nem
lehetséges, a visszafizetés a munkatárs részéről átutalással, illetve készpénz-átutalási megbízással történő befizetéssel
történik. (17) A jogosultsági idő számításakor az adott év naptári napjainak számát kell figyelembe venni.
(18) A szabályzat vonatkozásában közeli hozzátartozónak minősül a Ptk. 685. § b) pontja értelmében: a házastárs, a
bejegyzett élettárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a
mostoha- és a nevelőszülő, valamint a testvér. II. fejezet
A CAFETERIARENDSZERBE TARTOZÓ EGYES JUTTATÁSOK
Helyi utazási bérlet 3. § (1) A Hivatal a helyi utazási bérletet a tárgyévre érvényes éves BKV-bérlet formájában, a tárgyévet megelőző évben
juttatott bérleten megjelölt érvényességi idő lejárta előtt biztosítja, melyet nyilatkozata alapján a munkatárs kizárólag
saját használatára vehet igénybe. (2) A bérletszelvények beszerzését és átadását minden esetben a Pénzügyi és Számviteli Főosztály végzi.
(3) Az év közben jogviszonyt létesítő munkatársak részére a helyi utazási bérletet a Pénzügyi és Számviteli Főosztály a
cafeterianyilatkozat megérkezését követő hónap első napjától érvényes, kizárólag a Pénzügyi és Számviteli Főosztály
által kiadott bérletszelvény formájában biztosítja. (4) A helyi utazási bérletre a munkatárs folyamatos igénybevétel esetén jogosult. Nincs lehetőség a bérletet kizárólag
egyes hónapokra kérni, vagy megszakítással igénybe venni. A Hivatal által juttatott éves BKV-bérlet visszavételére sem
a nyilatkozat év közbeni módosítása, sem a határozott idejű jogviszonnyal rendelkező munkatárs jogviszonyának
megszűnése esetén nincs lehetőség. Amennyiben a munkatárs a nyilatkozattétel időpontjáig betölti a 65. életévét,
helyi utazási bérletre nem jogosult. Üdülési hozzájárulás 4. § (1) Az üdülési hozzájárulást a Hivatal – a munkatárs választása szerint – a munkatársak és azok közeli hozzátartozói részére
a) a Magyar Nemzeti Üdülési Alapítvány által kibocsátott, névre szóló üdülési csekk (a továbbiakban: üdülési csekk),
vagy b) a Központi Szolgáltatási Főigazgatóság tulajdonában álló, vagy vagyonkezelésében lévő üdülő által kiállított
számlával elszámolt, utólag megtérítendő pénzbeli üdülési hozzájárulás (a továbbiakban: pénzbeli hozzájárulás)
formájában biztosítja. (2) Az üdülési hozzájárulás mindkét, fent részletezett formája kedvezményes (25%-os) adókulccsal a minimálbér
összegéig adható. Ezen összeg fölött igénybe vett üdülési csekket 95,58% munkáltatót terhelő közteher terheli, amely
a munkatárs éves cafeteriakeretét csökkenti. A több juttatótól származó üdülési csekkek értéke összeadódik. Az
szja-törvény értelmében a kedvezményes juttatásra a munkatárs saját, valamint közeli hozzátartozói személyére
tekintettel jogosult. A juttatás két típusa a kedvezményes juttatási lehetőséget kizárja, azaz az üdülési csekkben
bármilyen jogcímen már részesült személy kedvezményes adókulccsal pénzbeli hozzájárulásban már nem
részesíthető, ugyanígy a pénzbeli hozzájárulásban részesült személy részére üdülési csekk kedvezményes adókulccsal
nem adható. (3) Az üdülési csekk a kiállításból számított 1 évig érvényes, a Nemzeti Üdülési Szolgálat Kft. által meghatározott
elfogadóhelyeken használható fel, minimálisan adható mértéke 5000 forint. Amennyiben a munkatárs az
szja-törvényben meghatározott kedvezményes adókulccsal adható felső értéket veszi igénybe, úgy a mértéke a
törvényben meghatározott pontos összeg (a minimálbér mértéke), ettől eltérő esetben az összeget 1000 forintra
kerekítve kell meghatározni. Az üdülési csekket a Hivatal évente kétszer, a munkatárs választása szerint március 31-ig
vagy június 30-ig biztosítja. (4) Üdülési csekk igénylése esetén a munkatárs nyilatkozik arról, hogy pénzbeli hozzájárulásban, illetve
üdülésicsekk-juttatásban bármilyen más forrásból részesült-e. Amennyiben a munkatárs a nyilatkozattételét követően
más juttatótól részesül üdülésicsekk-juttatásban, a másik juttató felé bejelentési kötelezettsége van a Hivataltól
igénybe vett üdülésicsekk-juttatás tekintetében. (5) A pénzbeli hozzájárulás elszámolására a KSZF-üdülő által a szállásköltségről, illetve az ahhoz közvetlenül kapcsolódó
étkezési kiadásokról, valamint a munkatárs regenerálódását és pihenését elősegítő szolgáltatásokról kiállított számla
fogadható el. (6) A munkatárs az (5) bekezdés szerinti számlá(ka)t legkésőbb a tárgyévet követő január 31-ig köteles elszámolásra
benyújtani a Pénzügyi és Számviteli Főosztályra. A számlának tartalmaznia kell vevőként a munkáltató nevét és címét
(Miniszterelnöki Hivatal, 1055 Budapest, Kossuth Lajos tér 2–4.), a számlán fel kell tüntetni a munkatárs nevét is.
(7) A pénzbeli hozzájárulás választása esetén a munkatárs a választással egyidejűleg nyilatkozik arról, hogy üdülési csekk
juttatásban részesült-e. Amennyiben a munkatárs a nyilatkozattételét követően más juttatótól részesül üdülési csekk
juttatásban, a másik juttató felé van bejelentési kötelezettsége a Hivataltól igénybe vett pénzbeli hozzájárulás
tekintetében. Melegétkezési hozzájárulás 5. § (1) A Hivatal az étkezési hozzájárulást melegétkezési utalvány formájában biztosítja. Az utalvány kedvezményes (25%-os)
adókulccsal havi 18 000 forintig vehető igénybe. Ezen összeg felett választott utalványt 95,58% munkáltatót terhelő
közteher terheli, amely a munkatárs cafeteriakeretét csökkenti. Az utalványokat a munkatárs 3000 forintos tömbökben
igényelheti, azaz a választható mérték 3000-6000-9000-12 000-15 000-18 000, illetve e fölött is értelemszerűen, 3000
forintonként megnövelt összeg. (2) Az étkezési utalványok rendelkezésre bocsátása havonta, egyenlő összegben történik.
Internethasználat támogatása 6. § (1) A Hivatal az internethasználat címén nyújtott támogatást elszámolás alapján, folyószámlára utalással teljesíti. Ezen
juttatás adómentes, a munkatárs cafeteriakeretét csak a támogatás céljára ténylegesen igénybe vett összeg csökkenti.
A juttatást a munkatárs saját, vagy házastársa nevére szóló szolgáltatási szerződés alapján, havi egyenlő összegben
veheti igénybe. (2) Internethasználat támogatásának igénylése esetén a munkatárs
a) nyilatkozik arról, hogy a szolgáltatást saját, vagy házastársa nevére szóló szolgáltatási szerződés alapján kívánja
igénybe venni, valamint b) benyújtja a saját, vagy házastársa nevére szóló, egyedi szolgáltatási szerződés másolatát.
(3) A Hivatal e támogatási forma keretében az internet használatának díjából a havi díjat, valamint a forgalmi díjat téríti
meg. Az internet forgalmának a számlán jól elkülönítetten kell megjelennie.
(4) A támogatással a munkatárs a tárgyévben negyedévente, a negyedévet követő hónap utolsó napjáig köteles
elszámolni. Az elszámolás a szabályzat 1. számú mellékletében foglalt nyomtatvánnyal történik, amelyben a
munkatárs havi bontásban tünteti fel az elszámolandó számlák összegét. Az elszámolás keretében a hivatkozott
nyomtatványhoz mellékelnie kell a saját, vagy házastársa nevére kiállított eredeti számlákat, illetve a befizetést igazoló
bizonylatok másolatát. Magán-nyugdíjpénztári tagdíjkiegészítés 7. § (1) Magán-nyugdíjpénztári tagdíjkiegészítés annak a munkatársnak fizethető, aki
a) magán-nyugdíjpénztár tagja, b) a Pénzügyi és Számviteli Főosztályon a záradékolt magán-nyugdíjpénztári belépési nyilatkozatának másolatát
leadja. (2) A Hivatal által egységesen biztosított tagdíj kiegészítése a nyugdíjjárulék alapja után számított 2%. A munkáltatói
hozzájárulás összege után a munkáltató 25% adó megfizetésére köteles, amely az éves cafeteriakeretet csökkenti.
Mivel a munkáltató kötelezettségvállalása minden munkavállalóra azonos mértékben és egyforma feltételekkel
vonatkozik, aki nem kívánja igénybe venni ezt a juttatást, nyilatkozatban köteles lemondani arról.
(3) Ha a magán-nyugdíjpénztári tagdíj-kiegészítés összege év közben azért változik, mert változik a munkatárs bruttó
illetménye (nyugdíjjárulék alapja), ennek megfelelően változtatnia kell a választott cafeteriajuttatások igénybevételén
is, azaz ha csökken az illetménye, új juttatást jelölhet meg, ha emelkedik, akkor le kell mondania egy általa már
választott, még fel nem használt juttatási elemről, vagy annak meghatározott részéről. Ez a módosítás nem érinti a 2. §
(10) bekezdésben megjelölt, az évi egyszeri rendes módosítás lehetőségét.
Önkéntes kölcsönös nyugdíjpénztári hozzájárulás 8. § (1) Önkéntes kölcsönös nyugdíjpénztári hozzájárulás annak fizethető, aki
a) önkéntes kölcsönös nyugdíjpénztár tagja, és b) a Pénzügyi és Számviteli Főosztályon a záradékolt önkéntes kölcsönös nyugdíjpénztári belépési nyilatkozatának
másolatát leadja. (2) Az önkéntes kölcsönös nyugdíjpénztári hozzájárulás mértéke egységesen havi 10 000 forint. A munkatársnak
lehetősége van a havi munkáltatói hozzájárulás összegét ettől eltérő mértékben meghatározni, éves keretén belül,
azonban ha a hozzájárulást az egységesen meghatározott havi 10 000 forintnál alacsonyabb összegben kívánja
igénybe venni, a különbözetről a nyilatkozatában le kell mondania. A nyilatkozatban választott összegnek el kell érnie
az adott pénztár által meghatározott tagdíjminimumot. A választás során figyelemmel kell lenni arra, hogy a havi
munkáltatói hozzájárulásnak a mindenkori minimálbér 50% -át meg nem haladó része után a munkáltató a
kedvezményes 25 % adó megfizetésére köteles. A minimálbér 50%-a felett igénybe vett juttatás után a munkáltatót
95,58%-os közteher terheli, amely a munkatárs cafeteriakeretét csökkenti.
A juttatás igénybevétele esetén a munkatársnak nyilatkoznia kell arról, hogy ezen a jogcímen más juttatótól szerzett-e
bevételt az adott évben. Önkéntes kölcsönös egészségpénztári, önsegélyező pénztári hozzájárulás
9. § (1) Az önkéntes kölcsönös egészségpénztári, önsegélyező pénztári hozzájárulás annak a munkatársnak fizethető, aki
a) önkéntes kölcsönös egészségpénztár, önsegélyező pénztár tagja, és
b) a Pénzügyi és Számviteli Főosztályon a záradékolt önkéntes kölcsönös egészségpénztári, önsegélyező pénztári
belépési nyilatkozatának másolatát leadja. (2) Az önkéntes kölcsönös egészségpénztári, önsegélyező pénztári hozzájárulás mértéke egységesen havi 10 000 forint.
A munkatársnak lehetősége van a havi munkáltatói hozzájárulás összegét ettől eltérő mértékben meghatározni, éves
keretén belül, azonban ha a hozzájárulást az egységesen meghatározott havi 10 000 forintnál alacsonyabb összegben
kívánja igénybe venni, a különbözetről a nyilatkozatában le kell mondania. A nyilatkozatban választott összegnek el
kell érnie az adott pénztár által meghatározott tagdíjminimumot. A választás során figyelemmel kell lenni arra, hogy a
havi munkáltatói hozzájárulásnak a mindenkori minimálbér 30% -át meg nem haladó része után a munkáltató
kedvezményes 25% adó megfizetésére köteles. A minimálbér 30%-a felett igénybe vett juttatás után a munkáltatót
95,58%-os közteher terheli, amely a munkatárs cafeteriakeretét csökkenti.
A juttatás igénybevétele esetén a munkatársnak nyilatkoznia kell arról, hogy ezen a jogcímen más juttatótól szerzett-e
bevételt az adott évben. Iskolakezdési támogatás 10. § (1) Iskolakezdési támogatást az a munkatárs vehet igénybe, akinek gyermeke a közoktatásban, vagy bármely
EGT-államban ennek megfelelő oktatásban tanulói jogviszonyban áll, nappali tagozatos oktatásban vesz részt, feltéve,
hogy a munkatárs a gyermeknek – a családok támogatásáról szóló törvény, vagy bármely EGT-állam hasonló
jogszabálya alapján családi pótlékra, vagy hasonló ellátásra jogosult – szülője vagy e szülőnek vele közös háztartásban
élő házastársa. (2) Az iskolakezdési támogatást a Hivatal iskolakezdési utalvány formájában – tárgyév augusztus 15-ig – a nyilatkozat
alapján biztosítja. Az utalvány kizárólag tankönyv, taneszköz, ruházat vásárlására vehető igénybe.
(3) Az iskolakezdési támogatás igénybevételéhez szükséges a) a munkatárs nyilatkozata arról, hogy a gyermek alapfokú nevelési-oktatási intézményben folytat tanulmányokat
és őt saját háztartásban tartja el, vagy b) a középfokú nevelési-oktatási intézményben tanuló, OKJ-szakképzésben, illetve bármely EGT-állam
közoktatásában részt vevő gyermek esetében az iskolalátogatási igazolást, továbbá
c) a munkatárs nyilatkozatát arra vonatkozóan, hogy ő vagy a vele közös háztartásban élő házastársa jogosult-e
családi pótlékra, d) a munkatárs köteles nyilatkozni a támogatásban részesített gyermek adóazonosító jeléről, ennek hiányában
TAJ-számáról. (4) A (3) bekezdésben meghatározott iratokat a munkatárs legkésőbb tárgyév szeptember 30-ig a Személyügyi, Jogi
Képviseleti és Biztonsági Főosztályra eljuttatja. Amennyiben a szükséges iratok a fenti határidőig nem érkeznek meg, a
munkatársnak visszafizetési kötelezettsége van. (5) A juttatás mértéke gyermekenként a minimálbér 30%-a, ami után a munkáltató 25% adó megfizetésére köteles, mely a
munkatárs éves cafeteriakeretét csökkenti. A juttatást a kedvezményes adókulccsal mindkét szülő igénybe veheti,
amennyiben a fenti feltételeknek megfelelnek. Lakásbérleti támogatás 11. § (1) Lakásbérleti támogatás annak a munkatársnak nyújtható, aki a saját nevére szóló lakásbérleti vagy albérleti szerződés
alapján lakik Budapesten, vagy munkahelyétől napi munkába járással elérhető településen.
(2) A lakásbérleti támogatás igénybevételéhez mellékelni kell a lakásbérleti vagy albérleti szerződés másolatát.
(3) A lakásbérleti támogatás bérjellegű juttatásnak minősül, melyet a Hivatal negyedévente utólag, a munkatárs
elszámolása alapján, folyószámlájára utalással teljesít. Az elszámolás a 2. számú mellékletben foglalt nyomtatvánnyal
történik negyedévente, a negyedévet követő hónap utolsó napjáig, csatolni kell hozzá a bérleti díj kifizetését igazoló
bizonylatok másolatát. Amennyiben a jogviszonya év közben szűnik meg az utolsó munkában töltött napig köteles
elszámolni. Művelődési intézményi szolgáltatás 12. § (1) Az szja-törvény 3. § 27. pontja értelmében művelődési intézményi szolgáltatásnak minősül a könyvtári, levéltári
szolgáltatás, a múzeumi szolgáltatás, kulturális örökség védelme, az előadó-művészet, a filmvetítés, az állat-,
növénykert, védett természeti érték bemutatása, valamint a közművelődési intézmény által nyújtott felnőtt- és egyéb
oktatás. Ezen szolgáltatások igénybevételét a Hivatal kultúrautalvány juttatásával támogatja.
(2) Az igényelt utalvány mértékéről a munkatárs éves nyilatkozattétele során rendelkezik, legfeljebb cafeteriakerete
mértékéig. Az utalványok igényelhető legkisebb címlete 200 forint. A juttatás után a munkáltatót 95,58%-os közteher
terheli, amely a munkatárs cafeteriakeretét csökkenti. Az utalványokat a Hivatal évente kétszer, a munkatárs választása
szerint március 31-ig vagy június 30-ig biztosítja. Ajándékutalvány
13. § (1) Az ajándékutalvány adóköteles természetbeni juttatás, utána a munkáltatót 95,58%-os közteher terheli, amely a
munkatárs cafeteriakeretét csökkenti. Az igényelt utalvány mértékéről a munkatárs éves nyilatkozattétele során
rendelkezik, legfeljebb cafeteriakerete mértékéig. Az utalványok igényelhető legkisebb címlete 400 forint. Az
utalványokat a Hivatal évente kétszer, a munkatárs választása szerint március 31-ig vagy június 30-ig biztosítja.
(2) Az utalvány felhasználható élelmiszerre, műszaki cikkre és lakberendezésre, könyvre és szabadidős tevékenységekre,
ruházatra, továbbá vegyi árukra, kozmetikumokra, illetve egészségmegőrzésre. Biztosítás
14. § (1) A Hivatal ezen juttatási forma keretében az szja-törvény 1. sz. mellékletének 6.3. pontjában meghatározott biztosítást
köthet, melyben szerződő fél a Hivatal, biztosított a munkatárs. A megköthető biztosítások: a kockázati (halál esetére
szóló) életbiztosítás, a balesetbiztosítás, a teljes és végleges munkaképtelenségre szóló betegségbiztosítás díja. Nem
támogatható a kombinált, megtakarítási vagy elérési elemet is tartalmazó biztosítás.
(2) A juttatás adó-és járulékmentes, havi egyenlő összegben vehető igénybe.
A biztosításokkal kapcsolatos további részletes szabályok kidolgozása folyamatban van, kihirdetésére későbbi
időpontban kerül sor. Lakáscélú munkáltatói támogatás 15. § (1) A Hivatal az szja-törvény 3. § 72. t) pontjában meghatározott támogatás címén, lakáscélú felhasználásra a
munkatársnak hitelintézet vagy a Magyar Államkincstár útján, annak igazolása alapján vissza nem térítendő
támogatást nyújthat a vételár vagy a teljes építési költség 30 százalékáig. A támogatás több munkáltató esetén is a
folyósítás évét megelőző 4 évben ilyenként folyósított összegekkel együtt legfeljebb 5 millió forintig terjedhet,
további feltétele, hogy a lakás nem haladja meg a lakáscélú állami támogatásokról szóló kormányrendeletben
meghatározott méltányolható lakásigényt. (2) A támogatás az alábbi célokra vehető igénybe:
a) belföldön lévő lakás tulajdonjogának és a lakáshoz kapcsolódó földhasználati jognak adásvétel vagy más
visszterhes szerződés keretében történő megszerzésére (ideértve a lakás zártvégű lízingbe vételét is),
b) belföldön fekvő lakás építésére, építtetésére, c) belföldön fekvő lakás alapterületének legalább egy lakószobával történő bővítést eredményező növelése,
d) a lakáscélú állami támogatásokról szóló kormányrendelet szerint meghatározott korszerűsítésre.
A kormányrendelet szerint korszerűsítés a lakás komfortfokozatának növelése céljából víz-, csatorna-,
elektromos-, gázközmű bevezetése, illetve belső hálózatának kiépítése, fürdőszoba létesítése olyan lakásban,
ahol még ilyen helyiség nincs, központosított fűtés kialakítása vagy cseréje, beleértve a megújítható
energiaforrások (pl. napenergia) alkalmazását is, az épület szigetelése, beleértve a hő-, hang-, illetve vízszigetelési
munkálatokat, a külső nyílászárók energiatakarékos cseréje, tető cseréje, felújítása, szigetelése. A korszerűsítés
része az ehhez közvetlenül kapcsolódó helyreállítási munka, a korszerűsítés közvetlen költségeinek 20%-áig.
(3) A támogatás választható minimális összege 200 000 forint, maximuma az éves cafeteriakeret összege. A juttatás egy
összegben kerül kifizetésre, a Hivatal által hitelintézetnél külön e célra elkülönített számláról történő utalással.
Igénybevétele esetén a munkatársnak nyilatkoznia kell arról, hogy ezen a jogcímen a folyósítás évét megelőző 4 évben
kapott-e támogatást. (4) A támogatás felhasználásával a munkatárs tárgyévet követő hónap utolsó napjáig köteles elszámolni. Az
elszámoláshoz mellékelni kell a) lakóingatlan vásárlása esetén a teljes vételár kiegyenlítését igazoló végleges adásvételi szerződés egy példányát,
b) lakás építése, bővítése esetén a jogerős használatbavételi engedélyt,
c) lakás korszerűsítése esetén a folyósítást megelőző és azt követő 6 hónapon belül kiállított, az építési termékek
műszaki követelményeinek, megfelelőség igazolásának, valamint forgalomba hozatalának és felhasználásának
részletes szabályairól szóló 3/2003. (I.25.) BM-GKM-KvVM együttes rendelet szerinti megfelelőségi igazolással
rendelkező, beépített termékekről szóló számlát, valamint a vállalkozó által végzett építési-szerelési munkák
elvégzéséről szóló számlát. (5) Ha a munkatárs építéssel, építtetéssel, bővítéssel vagy korszerűsítéssel valósítja meg a lakáscélú felhasználást, az
építési költségként figyelembe vehető kiadásokat a lakáscélú állami támogatásokról szóló 12/2001. (I. 31.) Korm.
rendelet 25. § (6) bekezdése határozza meg. Ebben az esetben a támogatás felhasználásával történő elszámoláshoz az
(5) bekezdésben felsoroltakon túl mellékelni kell a Korm. rendeletben meghatározott építési költségek számláit is.
(6) Amennyiben a munkatárs az elszámolást elmulasztja, vagy nem a szabályzatnak megfelelően számol el, a részére
folyósított juttatást vissza kell fizetnie, új cafeterianyilatkozat tételére ebben az esetben nincs lehetősége.
(7) A lakáscélú munkáltatói támogatás adóterhet nem viselő járandóság, a cafeteriakeretet csak az ezen a címen igényelt
juttatás összege terheli, a munkatárs adóalapjába viszont beleszámít, azaz a tárgyévet követő adóbevallás során kell az
összeget terhelő adót bevallani és megfizetni. A lakáscélú munkáltatói támogatásra vonatkozó részletes szabályok kidolgozása folyamatban van, kihirdetésére
későbbi időpontban kerül sor. Iskolarendszerű képzés támogatása 16. § (1) A Hivatal a cafeteriajuttatások keretében támogatja a munkatársak iskolarendszerű képzésének költségeit.
(2) A kedvezményes, 25%-os adókulccsal igénybe vehető támogatás maximuma a minimálbér 2,5-szerese. Ezen összeg
felett igénybe vett juttatás után a munkáltatót 95,58%-os közteher terheli, amely a munkatárs cafeteriakeretét
csökkenti. (3) Ahhoz, hogy a támogatást a munkatárs a kedvezményes adókulccsal tudja igénybe venni az szükséges, hogy a képzés
a munkáltató tevékenységével összefüggő, szakmai ismeretek megszerzését, bővítését szolgálja, és ezt a munkáltató
igazolja. A támogatás igénybe vehető a tandíj, valamint a képzéshez szükséges tankönyvek, jegyzetek beszerzésére.
(4) A juttatás folyósítása félévente utólag, tárgyév március 31-ig, illetve október 31-ig, a Hivatal nevére kiállított számla
ellenében történik. A képzés támogatásával összefüggő további kérdésekben a Hivatal Oktatási Szabályzatának
rendelkezéseit kell alkalmazni. Nyelvi képzés támogatása 17. § (1) A Hivatal támogatja a munkatárs részvételét akkreditált nyelvi képzésben.
(2) A juttatás választható legkisebb mértéke 10 000 forint, felső határa a munkatárs éves cafeteriakerete. Az elszámoláshoz
a munkatárs benyújtja a nyelviskola igazolását az akkreditáció tényéről, a képzésben való részvételéről, továbbá a
Hivatal nevére kiállított számlát. A juttatás adóköteles természetbeli juttatásnak minősül, igénybevétele esetén a
munkáltatót 95,58%-os közteher terheli, amely a munkatárs éves cafeteriakeretét csökkenti.
III. fejezet
ZÁRÓ RENDELKEZÉSEK 18. § (1) Jelen utasítás a közzétételét követő napon lép hatályba, ezzel egyidejűleg a Miniszterelnöki Hivatal Szociális
Szabályzatáról szóló 5/2005. MeH KÁ utasítás 3. § (1) bekezdésében a Ktv. 49/F–M. §-aira történő hivatkozás
49/H–M. §-okra változik. (2) Jelen utasítás hatálybalépésével egyidejűleg
a) az önkéntes kölcsönös nyugdíjpénztári, valamint az önkéntes kölcsönös egészségpénztári befizetésekhez való
munkáltatói hozzájárulásról szóló 12/2002. MeH KÁ utasítás, b) a Miniszterelnöki Hivatal Szociális Szabályzatáról szóló 5/2005. MeH KÁ utasítás 1. §-ának (4)–(6) bekezdése, 3. §
(2) bekezdésének a) és b) alpontja és d) alpontjának első bekezdése, 3. § (3) bekezdés a) alpontjának első
bekezdése és b) alpontjának utolsó bekezdése, 3. § (5) bekezdés a) alpontjának első bekezdése és b) alpontja,
4. §-ának (9) bekezdése, 6–8. §-ai, 10. §-a, 17. §-a, 26. §-a, 35. §-a, továbbá 4., 7., 12. és 17. számú mellékletei,
c) a Miniszterelnöki Hivatal Oktatási Szabályzatáról szóló 10/2005. MeH KÁ utasítás 10. § (1) bekezdésének d) pontja,
10. § (2) bekezdésének a) és c) alpontja, 10. § (3) bekezdésében a „(2) bekezdés a)–b) pontjaiban részletezett”
szövegrész, 12. §-ának (1)–(4) és (8) bekezdése, valamint 13. §-a
hatályukat vesztik. (3) A 2009. december 31-ét megelőzően indult, és 2010. január 31-éig tanulmányi szerződés megkötésével záruló
ügyekben a Miniszterelnöki Hivatal Oktatási Szabályzatáról szóló 10/2005. MeH KÁ utasítás 2009. december 31-én
hatályos rendelkezései szerint kell eljárni. Budapest, 2010. január 13.
A Miniszterelnöki Hivatalt vezető minisztert helyettesítő jogkörben eljárva:
Dr. Tordai Csaba s. k.,
közigazgatási és jogi államtitkár


text:
265/2013. (V. 27.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90. §-a és 232/J. §-a alapján – az Országos Bírósági Hivatal elnökének javaslatára – nyugállományba
helyezés iránti kérelmére dr. Szabóné dr. Kerékgyártó Juditot 2013. május 30-ai hatállyal bírói tisztségéből felmentem.
Budapest, 2013. május 17. Áder János s. k.,
 köztársasági elnök


text:
1359/2014. (VI. 30.) Korm. határozata az egyes kiemelt jelentőségű budapesti beruházásokért felelős kormánybiztos kinevezéséről és feladatairól.
1. A Kormány a  központi államigazgatási szervekről, valamint a  Kormány tagjai és az  államtitkárok jogállásáról
szóló 2010.  évi XLIII.  törvény 31.  § (1)  bekezdésében meghatározott feladatkörében eljárva, a  Kormány, illetve
a  miniszterelnök által megjelölt, egyes kiemelt jelentőségű budapesti beruházások irányításával kapcsolatos
feladatok ellátására 2014. július 1. napjától dr. Fürjes Balázst kormánybiztossá nevezi ki.
2. A Kormány a kormánybiztos feladatkörébe utalja az alábbi beruházások előkészítését és megvalósításuk irányítását:
a) a Nemzeti Közszolgálati Egyetem egységes elhelyezésének biztosítása a Ludovika Campusban;
b) a Ferencvárosi Torna Club új labdarúgó stadionjának felépítése;
c) a Sorsok Háza – Holokauszt Gyermekáldozatainak Emlékhelye – Európai Oktatási Központ megvalósítása;
d) a Rubik kocka motívuma és gondolatisága által ihletett kiállítási központ („science center”) létrehozása;
e) az új, több ezer fős budapesti konferencia-központ megvalósítása;
f ) a Népliget fejlesztési tervének elkészítése és megújítása;
g) a Miniszterelnökség budavári elhelyezéséhez szükséges felújítási és építési feladatok a  budai Várnegyed
területén;
h) a Moholy-Nagy Művészeti Egyetem „MOME Laboratory” kreatív oktatási és kutatási központ
intézményfejlesztési programjának építési beruházása;
i) további, külön kormányhatározatban meghatározott beruházások, illetve feladatok.
3. A kormánybiztos a 2. pont szerinti beruházásokhoz kapcsolódó feladatkörében ellátja:
a) az adott beruházások státuszának, előkészítettségének elemzését;
b) a megvalósíthatóság, illetve a megvalósítás feltételeinek, következményeinek vizsgálatát;
c) a beruházási program kidolgozását;
d) a pénzügyi tervezést (költségbecslés, pénzügyi ütemezés);
e) a megvalósítás jogi-közigazgatási és ingatlanfejlesztési (beruházási) folyamatának kidolgozását;
f ) az adott beruházás időbeli ütemtervének elkészítését;
g) a szükséges kormányzati, közigazgatási döntések, intézkedések előkészítését, melynek keretében
a kormánybiztos javaslatot tesz az esetleges kapcsolódó jogalkotói feladatokra vonatkozóan;
h) az adott beruházás előkészítéséhez és megvalósításához szükséges döntés-előkészítési tevékenységen belül
a  szükséges kormány-előterjesztések elkészítését, előterjesztését, a  kapcsolódó közigazgatási egyeztetés
szervezését;
i) a vonatkozó kormányhatározatok, jogszabályok végrehajtását, illetve az  azok végrehajtásához szükséges
kormányzati-közigazgatási koordináció szervezését, irányítását.
4. A Kormány külön döntése esetén és az abban foglaltak szerint a kormánybiztos a 3 milliárd forint beruházási érték
feletti, a  minisztériumok vagy az  irányításuk alá tartozó költségvetési szervek és gazdasági társaságok, továbbá
a Kormány, a minisztérium (miniszter), a központi államigazgatási szerv (vezetője) által alapított alapítványok, illetve
közalapítványok által bármely forrásból végzendő beruházások esetén felügyeli az  előkészítés és a  megvalósítás
munkálatait, szervezi a  szükséges kormányzati koordinációt, véleményezi a  kormány-előterjesztéseket és
figyelemmel kíséri a kormányhatározatok végrehajtását.
5. A kormánybiztos a tevékenységéről köteles negyedévente beszámolni a Kormánynak.
 6. A kormánybiztos tevékenységét a Miniszterelnökség keretében működő 12 fős titkárság segíti. A Miniszterelnökség
mindenkori engedélyezett létszáma a  kormánybiztos megbízatásának időtartamára a  szükséges mértékben
emelkedik.
7. Ez a határozat a közzétételét követő napon lép hatályba.
 8. Hatályát veszti az  egyes kiemelt jelentőségű budapesti beruházásokért felelős kormánybiztos kinevezéséről és
feladatairól szóló 1743/2013. (X. 16.) Korm. határozat. Orbán Viktor s. k.,
 miniszterelnök


text:
2014. XXIV. törvény az Oroszországi Föderáció Kormánya és Magyarország Kormánya között a Magyarország Kormányának a magyarországi atomerőmű építésének finanszírozásához nyújtandó állami hitel folyósításáról szóló megállapodás kihirdetéséről.
1. § Az Országgyűlés e  törvénnyel felhatalmazást ad az  Oroszországi Föderáció Kormánya és Magyarország Kormánya
között a  Magyarország Kormányának a  magyarországi atomerőmű építésének finanszírozásához nyújtandó állami
hitel folyósításáról szóló megállapodás (a továbbiakban: Megállapodás) kötelező hatályának elismerésére.
2. § Az Országgyűlés a Megállapodást e törvénnyel kihirdeti.
3. § A Megállapodás hiteles magyar és orosz nyelvű szövege a következő:
„MEGÁLLAPODÁS
a Magyarország Kormánya és az Oroszországi Föderáció Kormánya között a Magyarország
Kormányának a magyarországi atomerőmű építésének finanszírozásához nyújtandó állami hitel
folyósításáról
Magyarország Kormánya és az Oroszországi Föderáció Kormánya, a továbbiakban a „Felek”,
a Magyarország Kormánya és az  Oroszországi Föderáció Kormánya között a  nukleáris energia békés célú
felhasználása terén folytatandó együttműködésről szóló 2014. január 14-én kelt Egyezmény 9.  cikkével
összhangban,
a két ország között meglévő baráti viszony továbbfejlesztése és erősítése céljából,
az alábbiakban állapodott meg:
1. cikk
A hitel összege és célja 1. Az Orosz Fél maximum 10 (tíz) milliárd euró összegű állami hitelt (a  továbbiakban „Hitel”) nyújt a  Magyar Fél
részére a paksi atomerőmű 5. és 6. erőműblokkja tervezéséhez, megépítéséhez és üzembe helyezéséhez szükséges
munkálatok, szolgáltatások és eszközbeszerzések finanszírozására.
A Hitelt a  Magyar Fél azon szerződés (beleértve annak módosítását is; a  továbbiakban a  „Szerződés”) értéke
80%-ának finanszírozására fogja fölhasználni, amelyet a  jelen cikk első bekezdésében említett munkálatok,
szolgáltatások és eszközbeszerzések teljesítésére a  Szerződésben meghatározott orosz és magyar szervezetek
kötnek meg és fogadnak el a  jelen Megállapodás 8.  cikkében leírt eljárásrend szerint (a  továbbiakban „Kijelölt
Szervezet”).
2. A Szerződés értelmében megfizetendő mindegyik összeg 20%-át a  Magyar Kijelölt Szervezet fizeti meg euróban
a megfelelő Orosz Kijelölt Szervezet javára.
A törvényt az Országgyűlés a 2014. június 23-i ülésnapján fogadta el.
2. cikk
A Hitel felhasználása 1. A Hitelt a Magyar Fél 2014–2025 között használja fel.
 2. A Hitelből fedezett eszközök beszerzésével, munkálatok elvégzésével és szolgáltatások nyújtásával kapcsolatos
elszámolást az Orosz Fél által meghatalmazott Fejlesztési és Külgazdasági Bank Állami Vállalat (Vnyesekonombank)
(a továbbiakban: az Orosz Fél Ügynöke) és a Magyar Fél által meghatalmazott Államadósság Kezelő Központ (ÁKK)
(a  továbbiakban: a Magyar Fél Ügynöke) végzi a Szerződés feltételei szerinti számlák, szállítói és egyéb megfelelő
okmányok alapján, előzetes elfogadáson alapuló, okmányos beszedés formájában.
3. A Hitelből lehívandó egyes összegek folyósításának dátuma megegyezik a  Szerződésben megnevezett
eszközbeszerzések, munkálatok és szolgáltatások teljesítésének elfogadására vonatkozó okmány (bizonylat,
jegyzőkönyv) dátumával.
A folyósított Hitel összege megegyezik a  paksi atomerőmű 5. és 6. erőműblokkja tervezéséhez, megépítéséhez
és üzembe helyezéséhez szükséges munkálatok, szolgáltatások és eszközbeszerzések alapján az  Orosz Fél Kijelölt
Szervezete által a Magyar Fél Kijelölt Szervezetének benyújtott számlák összegének 80%-ával, és azt minden egyes
számlán külön kell megjelölni.
4. Amennyiben az  Orosz Fél Ügynöke a  beszedési megbízásoknak és az  azokhoz mellékelt, a  Szerződés feltételei
szerinti számláknak, szállítói és egyéb megfelelő okmányoknak a Magyar Fél Ügynökéhez való benyújtását követő
15 naptári napon belül nem kap választ a Magyar Fél ügynökétől a fent említett dokumentumok elfogadásáról, vagy
az  elfogadás megindokolt részleges vagy teljes visszautasításáról, a  16. naptári napon ezeket a  dokumentumokat
a Magyar Kijelölt szervezet által elfogadottnak tekinti.
5. Legalább hat hónappal minden soron következő éves költségvetési időszak előtt a  Felek kötelesek megállapodni
az adott időszakban felhasználandó Hitel összegéről. A Magyar Fél az Orosz Fél részére az adott éves költségvetési
időszakban fel nem használt Hitel egyeztetett összegének 0,25%-át rendelkezésre tartási díjként köteles megfizetni.
Ezt a kifizetést legkésőbb a soron következő éves költségvetési időszak első negyedévében kell teljesíteni.
3. cikk
A Hitel keretében felvett kölcsön egyenlegének visszafizetése
A Magyar Fél 21 éven keresztül minden év március 15-én és szeptember 15-én fizeti vissza a  Hitel ténylegesen
felhasznált összegét, azzal, hogy az  első részlet a  paksi atomerőmű 5. és 6. erőműblokkja üzembe helyezésének
dátumához legközelebb eső március 15-én vagy szeptember 15-én, de legkésőbb 2026. március 15-én esedékes.
A fizetési összegek az alábbiak:
– a visszafizetés első 7 évében – a  Hitel ténylegesen felhasznált összegének 25%-a, 14 egyenlő összegű
részletben;
– a visszafizetés második 7 évében – a  Hitel ténylegesen felhasznált összegének 35%-a, 14 egyenlő összegű
részletben;
– a visszafizetés utolsó 7 évében – a  Hitel ténylegesen felhasznált összegének 40%-a, 14 egyenlő összegű
részletben. 4. cikk
A Hitel keretében felvett kölcsön egyenlege után fizetendő kamatok
1. A Magyar Fél a  Hitel keretében felvett kölcsön egyenlege után az  alábbiakban meghatározott mértékű kamatot
fizet:
– 2014-ben és a  paksi atomerőmű 5. és 6. erőműblokkja üzembe helyezésének dátumához legközelebb eső
március 15-éig vagy szeptember 15-éig, de legkésőbb 2026. március 15-éig évi 3,95%;
– évi 4,50% a visszafizetés első 7 évében;
– évi 4,80% a visszafizetés második 7 évében;
– évi 4,95% a visszafizetés utolsó 7 évében.
2. A kamat összege naponta növekszik a  Hitel keretében felvett kölcsön folyósításának napjától a  tőke teljes
visszafizetésének napjáig, és azt a Magyar Fél minden év március 15-én és szeptember 15-én köteles megfizetni.
3. A kamat utolsó részletének megfizetése a tőke teljes visszafizetésével együtt történik.
 4. A kamat számítása a 365 napos évben eltelt napok tényleges száma alapján történik (365/365 alapon).
5. cikk
Késedelem 1. Amennyiben a  jelen Megállapodás 3. és 4.  cikke szerinti tőke vagy kamat vissza- illetve megfizetésére nem kerül
sor az  esedékességi időpontot követő 15 naptári napon belül, minden ilyen összeg késedelmesnek minősül
(a továbbiakban „Késedelmes Összeg”).
2. A Késedelmes Összeget a  jelen Megállapodás 4.  cikkének 1. bekezdésében meghatározott, az  adott időszakban
érvényben lévő kamatláb 150%-ának megfelelő mértékű késedelmi kamat terheli a fent említett megfelelő fizetési
határidőtől a tartozás teljes kiegyenlítésének napjáig, az adott napokat is beleértve.
3. Ha a  Késedelmes Összeg vagy a  késedelmi kamat nem kerül kiegyenlítésre 180 naptári nap elteltével,
a Megállapodás alapján kint lévő teljes késedelmes tartozás, beleértve a tőkét, a kamatot és a késedelmi kamatot,
konszolidációra kerül (a  továbbiakban „Konszolidált Adósság”). Az  Orosz Félnek jogában áll, hogy a  Konszolidált
Adósság azonnali visszafizetésére tartson igényt.
4. Az Orosz Félnek jogában áll egyoldalúan felfüggeszteni a  Hitel további felhasználhatóságát attól a  naptól,
amikor a  Konszolidált Adósság létrejön. A  jelen cikk 2. bekezdésében meghatározott kamatot kell fölszámítani
a Konszolidált Adósság összegére a Késedelmes Összeg vagy a késedelmi kamat létrejöttének napjától azok teljes
kiegyenlítésének napjáig, az adott napokat is beleértve.
5. A késedelmi kamat és a Konszolidált Adósság kamatának összege naponta növekszik és számítása egy 365 napos
évben eltelt napok tényleges száma alapján történik (365/365 alapon).
6. cikk
Visszafizetések 1. A Magyar Fél a Hitel keretében teljesítendő minden kifizetését euróban teljesíti az Orosz Fél javára a Fejlesztési és
Külgazdasági Bank Állami Vállalat (Vnyesekonombank) fizetési utasításai alapján. A  jelen Megállapodás szerinti
fizetési kötelezettségek Magyar Fél általi teljesítésének időpontja az a nap, amikor az összegek jóváírásra kerülnek
a Fejlesztési és Külgazdasági Bank Állami Vállalat (Vnyesekonombank) által megjelölt számlán.
2. A Magyar Fél által a jelen Megállapodás alapján visszafizetendő minden összeg mentes minden adó alól, és azokat
minden jutalék, korlátozás, levonás, elhatárolás vagy kompenzáció alkalmazása nélkül kell kifizetni.
3. A Magyar Fél az  Orosz Fél javára a  Hitel keretében történő minden kifizetését az  alábbi sorrend szerint kell
elszámolni:
– a Konszolidált Adósság kamatának megfizetése;
– a Konszolidált Adósság visszafizetése;
– a késedelmi kamat megfizetése,
– a Késedelmes Összeg visszafizetése;
– a kamat megfizetése;
– a tőke visszafizetése.
7. cikk
Ügynökök 1. A jelen Megállapodás hatályba lépésének napját követő 60 naptári napon belül, a  jelen Megállapodás szerinti
elszámolás és fizetések teljesítése érdekében a Magyar Fél Ügynöke és az Orosz Fél Ügynöke megállapodást kötnek
a jelen Megállapodás értelmében végrehajtandó elszámolás és fizetések teljesítésének rendjéről.
2. A Magyar Fél Ügynöke és az  Orosz Fél Ügynöke minden szükséges intézkedést megtesz annak érdekében, hogy
a jelen Megállapodás szerinti elszámolás és fizetések teljes mértékben és időben megtörténjenek.
8. cikk
A Szerződés elfogadása 1. Az eszközbeszerzések, munkálatok és szolgáltatások mennyiségét, teljesítési határidejét és árát a  Szerződés
határozza meg. A  Szerződés finanszírozása a  jelen Megállapodás alapján történik, azt követően, hogy azt
Magyarország Nemzetgazdasági Minisztériuma és az  Oroszországi Föderáció Pénzügyminisztériuma jóváhagyta
a jelen cikk 2., 3., és 4. bekezdésében rögzített eljárásrend szerint.
2. Magyarország Nemzetgazdasági Minisztériuma a  jelen Megállapodás 1. Mellékletében található iratminta szerint
adja ki a  Szerződés finanszírozására vonatkozó hivatalos bejelentést és küldi meg azt az  Oroszországi Föderáció
Pénzügyminisztériumának.
3. Az Oroszországi Föderáció Pénzügyminisztériuma a  jelen Megállapodás 2. és 3. Mellékletében található
iratminta szerint adja ki a  Szerződés finanszírozására vonatkozó jóváhagyását vagy elutasítását, és küldi meg azt
Magyarország Nemzetgazdasági Minisztériumának. A Szerződés finanszírozására vonatkozó bejelentést csak akkor
és csak annyiban lehet megtagadni, ha és amennyiben a Szerződés összeegyeztethetetlen a jelen Megállapodással
vagy a  Magyarország Kormánya és az  Oroszországi Föderáció Kormánya között a  nukleáris energia békés célú
felhasználása terén folytatandó együttműködésről szóló, 2014. január 14-én aláírt Egyezménnyel.
4. A Magyar és Orosz és Kijelölt Szervezetek a  Szerződést a  jelen Megállapodás 9.  cikkében említett, a  Felek által
Meghatalmazott Testületekkel történő írásbeli egyeztetés alapján módosítják.
9. cikk
A Felek által Meghatalmazott Testületek
A jelen Megállapodás végrehajtásáért felelős, a Felek által Meghatalmazott testületek az alábbiak:
a Magyar Fél részéről – Magyarország Nemzetgazdasági Minisztériuma;
az Orosz Fél részéről – az  Oroszországi Föderáció Pénzügyminisztériuma és az  Oroszországi Föderáció
Gazdaságfejlesztési Minisztériuma.
10. cikk
Előtörlesztés
A Magyar Félnek jogában áll a  Hitel keretében felvett bármely összeg előtörlesztése névértéken és további díjak
nélkül, amennyiben a  Magyar Fél az  előtörlesztés tervezett időpontja előtt nem kevesebb, mint 90 nappal erről
értesíti az Orosz Felet.
11. cikk
Vitarendezés 1. A Felek a  jelen Megállapodás kapcsán felmerülő vagy abból származó, illetve annak végrehajtásával kapcsolatos
vitáikat egymás közötti egyeztetések és tárgyalások útján rendezik.
2. A jelen Megállapodás keretében kötött Szerződés szerinti kötelezettségei teljesítése során a Magyar és Orosz Kijelölt
Szervezetek között felmerülő nézetkülönbségeket a Kijelölt Szervezetek önállóan oldják meg a jelen Megállapodás
8. cikkében foglaltaknak megfelelően elfogadott Szerződésben meghatározott feltételek és eljárások szerint.
12. cikk
Módosítás
A Felek jelen Megállapodást közös megegyezéssel, írásban módosíthatják.
13. cikk
Mellékletek
A jelen Megállapodás 1–3. Mellékletei a megállapodás szerves részeit képezik.
14. cikk
Hatályba lépés
Jelen Megállapodás azon a  napon lép hatályba, amikor diplomáciai csatornákon keresztül megérkezik az  utolsó
írásos tájékoztatás arról, hogy a Felek eleget tettek a hatálybalépéshez szükséges hazai eljárásoknak, és hatályban
marad a Felek jelen Megállapodásba foglalt összes kötelezettségének teljesítéséig. Magyarország vonatkozásában
a  „hazai” úgy értendő, hogy Magyarországra vagy Magyarországon kötelező és az  Oroszországi Föderáció
vonatkozásában a „hazai” az Oroszországi Föderációra vagy az Oroszországi Föderációban kötelező.
Készült Moszkvában, 2014. március 28-án két eredeti példányban, magyar és orosz nyelven, mindkét szöveg
egyaránt hiteles.
Magyarország Kormánya részéről Az Oroszországi Föderáció Kormánya részéről
1. sz. melléklet Az Oroszországi Föderáció Pénzügyminisztériuma BEJELENTÉS
eszközbeszerzésre, munkálatok elvégzésére és szolgáltatások nyújtására vonatkozó Szerződés
(szerződésmódosítás) finanszírozásáról Magyarország Kormánya nevében Magyarország Nemzetgazdasági Minisztériuma ezúton javasolja,
hogy a 20_, ______-n kelt, ___számú, (az Orosz Fél által kijelölt szervezet teljes neve és
székhelyének címe) és (a Magyar Fél által kijelölt szervezet teljes neve és székhelyének címe) által
aláírt, mindösszesen ______ euro értékű szerződés (szerződésmódosítás) finanszírozása az
Oroszországi Föderáció Kormánya és Magyarország Kormánya között a Magyarország
Kormányának a magyarországi atomerőmű építésének finanszírozásához nyújtandó állami hitel
folyósításáról szóló 201__. ________-én kelt Megállapodás feltételei szerint történjék meg.
Kérjük annak az Orosz Fél általi megerősítését, hogy a fenti szerződés (szerződésmódosítás)
finanszírozása a fent jelzett Megállapodásnak megfelelően valósul meg.
<___________>___________20__ (dátum) Magyarország Nemzetgazdasági Minisztériuma részéről a Magyarország Kormánya és az
Oroszországi Föderáció Kormánya között a
Magyarország Kormányának a
Magyarország területén létesítendő atomerőmű építésének finanszírozásához
nyújtandó állami hitel folyósításáról szóló
megállapodáshoz 2. sz. melléklet Magyarország Nemzetgazdasági Minisztériuma ÉRTESÍTÉS
eszközbeszerzésre, munkálatok elvégzésére és szolgáltatások nyújtására vonatkozó Szerződés
(szerződésmódosítás) finanszírozásáról szóló
BEJELENTÉS JÓVÁHAGYÁSÁRÓL Hivatkozással a Magyarország Nemzetgazdasági Minisztériumának Magyarország Kormánya
nevében megküldött, 20__ ___ ___-én kelt, ___ számú, eszközbeszerzésre, munkálatok elvégzésére
és szolgáltatások nyújtására vonatkozó Szerződés (szerződésmódosítás) finanszírozásáról szóló
bejelentésére, az Oroszországi Föderáció Pénzügyminisztériuma az Oroszországi Föderáció
Kormánya nevében ezúton megerősíti, hogy a 20_, ______-n kelt, ___számú, (az Orosz Fél által
kijelölt szervezet teljes neve és székhelyének címe) és (a Magyar Fél által kijelölt szervezet teljes
neve és székhelyének címe) által aláírt, mindösszesen ______ euro értékű szerződés
(szerződésmódosítás) finanszírozása az Oroszországi Föderáció Kormánya és Magyarország
Kormánya között a Magyarország Kormányának a magyarországi atomerőmű építésének
finanszírozásához nyújtandó állami hitel folyósításáról szóló, 201__. ________-én kelt
Megállapodás feltételei szerint megvalósul.
<___________>___________20__ (dátum) Az Oroszországi Föderáció Pénzügyminisztériuma
részéről a Magyarország Kormánya és az
Oroszországi Föderáció Kormánya között a
Magyarország Kormányának a
Magyarország területén létesítendő atomerőmű építésének finanszírozásához
nyújtandó állami hitel folyósításáról szóló
megállapodáshoz 3. sz. melléklet Magyarország Nemzetgazdasági Minisztériuma ÉRTESÍTÉS
eszközbeszerzésre, munkálatok elvégzésére és szolgáltatások nyújtására vonatkozó Szerződés
(szerződésmódosítás) finanszírozásáról szóló
BEJELENTÉS ELUTASÍTÁSÁRÓL Hivatkozással Magyarország Nemzetgazdasági Minisztériumának Magyarország Kormánya
nevében megküldött, 20__ ___ ___-i keltezésű, ___ számú, eszközbeszerzésre, munkálatok
elvégzésére és szolgáltatások nyújtására vonatkozó Szerződés (szerződésmódosítás)
finanszírozásáról szóló bejelentésére, az Oroszországi Föderáció Pénzügyminisztériuma az
Oroszországi Föderáció Kormánya nevében ezúton arról értesít, hogy (a visszautasítás oka) miatt a
20_, ______-n kelt ___számú, (az Orosz Fél által kijelölt szervezet teljes neve és székhelyének
címe) és (a Magyar Fél által kijelölt szervezet teljes neve és székhelyének címe) aláírt, mindösszesen
______ euro értékű által szerződés nem finanszírozható az Oroszországi Föderáció Kormánya és
Magyarország Kormánya között a Magyarország Kormányának a magyarországi atomerőmű
építésének finanszírozásához nyújtandó állami hitel folyósításáról szóló, 201__. ________én aláírt
Megállapodás feltételei szerint.
<___________>___________20__
(dátum) Az Oroszországi Föderáció Pénzügyminisztériuma részéről” a Magyarország Kormánya és az
Oroszországi Föderáció Kormánya között a
Magyarország Kormányának a
Magyarország területén létesítendő atomerőmű építésének finanszírozásához
nyújtandó állami hitel folyósításáról szóló
Дата За Министерство финансов
Российской Федерации” 4. §
(1) Ez a törvény – a (2) bekezdésben meghatározott kivétellel – a kihirdetését követő napon lép
hatályba. (2) A 2. § és a 3. § a Megállapodás 14. cikkében meghatározott időpontban lép hatályba.
4. § (1) Ez a törvény – a (2) bekezdésben meghatározott kivétellel – a kihirdetését követő napon lép hatályba.
 (2) A 2. § és a 3. § a Megállapodás 14. cikkében meghatározott időpontban lép hatályba.
 (3) A Megállapodás, valamint a 2. § és a 3. § hatálybalépésének naptári napját a külpolitikáért felelős miniszter – annak
ismertté válását követően – a Magyar Közlönyben haladéktalanul közzétett közleményével állapítja meg.
 (4) E törvény végrehajtásához szükséges intézkedésekről az energiapolitikáért felelős miniszter gondoskodik.
Áder János s. k., Kövér László s. k.,
 köztársasági elnök az Országgyűlés elnöke